ועדת הפנים ואיכות הסביבה, כנסת 17, פרוטוקול מספר 68, 2006-12-05 10:30

גאלב מג'אדלה: אני מתכבד לפתוח את ישיבת ועדת הפנים והגנת הסביבה.

גאלב מג'אדלה: אני מקבל אותך בברכה, אדוני השר, חבריי חברי הכנסת, נציגי הגורמים ומשרדי הממשלה.

גאלב מג'אדלה: אנחנו מבקשים לקיים את הדיון בנושא הקמת ועדת מעקב על הסכם שלא נחתם, לפי הודעת השר להגנת הסביבה, חבר הכנסת גדעון עזרא.

גאלב מג'אדלה: כי אם אומרים "הסכם", זה נחתם.

גאלב מג'אדלה: משרד הבריאות מיוצג כאן?

קריאה: לא הוזמן.

גאלב מג'אדלה: מי אמר שהוא לא מוזמן?

גאלב מג'אדלה: הזמנו אותם.

גאלב מג'אדלה: אנחנו דנו בנושא בקדנציה הקודמת.

גאלב מג'אדלה: רוב החברים שיושבים כאן יודעים מה עשינו בעניין גם בסיורים בשטח וגם בפגישות עם הגורמים השונים המרכזיים בנושא.

גאלב מג'אדלה: אנחנו מתכוונים לעשות מספר צעדים גם אחרי הדיון הזה.

גאלב מג'אדלה: קיבלתי ממספר גורמים פניות שאכן נחתם הסכם.

גאלב מג'אדלה: למען הסר ספק, בדקתי עם השר, ולא נחתם הסכם.

גאלב מג'אדלה: יש התקדמות גדולה מאוד בהבנות ובהסכמות לקראת חתימה על הסכם.

גאלב מג'אדלה: השר להגנת הסביבה גדעון עזרא התחייב שב-21 בדצמבר יתקיים דיון עם כל הגורמים הנוגעים בדבר, לא יישאר גורם אחד שלא יהיה שותף לדיון הזה, שבו יונחו כל הסיכומים וההבנות שנוגעים לעניין.

גאלב מג'אדלה: יותר מזה, חבר הכנסת, פרופ' אבישי ברוורמן הניח אצלי מסמך שביקשתי להעביר לכל הנמצאים כאן, שאומר שלפי הערכתו, בתוך 10 ימים הם יגיעו לסיכומים בצוות הגישור, והוא גם יובא לידיעת כל הגורמים ויונח לדיון.

גאלב מג'אדלה: האמת היא שאם הוא היה מביא את זה לידיעתי לפני מספר ימים הייתי מוכן לדחות את הדיון הזה לעוד שבוע-עשרה ימים, ובלבד שיבואו לכאן עם מסמך ועם המלצות.

גאלב מג'אדלה: אבל היות שרק אתמול שמעתי את זה ממנו, כמובן, לא יכולתי לדחות את הדיון בשום פנים ואופן.

גאלב מג'אדלה: לפניכם מסמך שלו מ-4 בדצמבר, ואני מבקש לפתוח את הדיון ולאפשר לשר להגנת הסביבה להציג את עמדתו.

גדעון עזרא: כל הדברים שאמרת מקובלים עליי.

גדעון עזרא: לפני שיושבים לדיון עם כל הגופים כדאי שוועדת הפנים והגנת הסביבה בכנסת תשמע את הדברים גם לפני החתימה.

גדעון עזרא: זאת אולי הכנה טובה לכל הגופים לבוא ולתקוף או להגן ב-21 בחודש על-פי הכוונות של התעשיינים ושל המשרד ושל נגב בר-קיימא והמועצה וכולם.

גדעון עזרא: לכן כדי שנהיה יעילים ב- 21 בחודש אני מציע לשמוע את מה שמסתמן בהתייחס רק לדברים הללו.

גדעון עזרא: לאחר 21 בחודש נביא את הנושא להחלטת הממשלה ובזה נגמור את הסיפור הארוך הזה.

גדעון עזרא: לי אין כל ספק בכוונות הטובות של כל הגורמים המעורבים בעניין.

גדעון עזרא: נעשתה התקדמות גדולה בשיחות.

גדעון עזרא: יושב כאן ד"ר יוסי ענבר, סמנכ"ל תעשיות במשרד, והוא גם משמעותי בוועדת הגישור, ואני מציע לתת לו את רשות הדיבור.

גדעון עזרא: בכל מקרה ובכל דרך לאחר שיאושר ההסכם, נדאג לכך שברמת חובב תהיה אכיפה בלתי מתפשרת של הגורמים להגנת הסביבה כדי לוודא שהדברים מתבצעים כהלכה.

גדעון עזרא: אנחנו גם נדאג לפרסם את הנתונים כדי שכל תושבי האזור, ולא רק עיר הבה"דים ידעו את העניין.

גדעון עזרא: מי שחושב שבהתנגדויות כאלה ואחרות הוא תורם – הוא לא תורם, הוא רק יגרום לכך שאנחנו לא נגיע למטרה הנכספת – להסדיר את הנושא של רמת חובב.

גדעון עזרא: אני מסתכל עלייך, ציפי, בהמשך לשיחותינו בעניין הזה.

גדעון עזרא: בואו נלך לטובת הנגב ולא לטובת כוונות כאלה ואחרות, ללכת עם ידיים נקיות- -

ציפי איסר-איציק: איזה כוונות?

גדעון עזרא: את יודעת בדיוק למה אני מתכוון.

גדעון עזרא: ציפי איסר-איציק: לא, אני ממש לא יודעת.

גדעון עזרא: זאת בדיוק ההסטה של העניין.

גדעון עזרא: לכן אני מציע לכולנו לעשות יד אחת לטובת הנגב, לטובת עם ישראל.

גאלב מג'אדלה: חברי הוועדה וחלק מהגורמים הקבועים בוועדה יודעים וזה לא חדש בשבילם שכל הניסיונות לתקוע דברים לשם אינטרסים מסוימים, שאולי הם נכונים מבחינת הגורם שדובר בו הם לגיטימיים עד גבול מסוים.

גאלב מג'אדלה: כאן זה לא יצליח.

גאלב מג'אדלה: אני אמרתי את זה לשר.

גאלב מג'אדלה: אבל בין זה לבין לא לשתף את כל הגורמים – גם את הארגון הקטן ביותר צריך לשתף ולשמוע את דעתו, לתת את היחס החם לומר את דעתו.

גאלב מג'אדלה: בין זה לבין לתקוע דברים המרחק הוא גדול.

גאלב מג'אדלה: בחנו אותנו גם בקדנציה הקודמת בנושאים כאלה, ולא צלחו.

גאלב מג'אדלה: אני מניח שגם אם ינסו הפעם, ויהיו עקשנים, הם לא יצליחו.

גאלב מג'אדלה: לכן בואו נסיר את זה כדי שלא תהיינה אי הבנות, שלא תהיה לך תחושה שמנסים לעכב דברים שהם לטובתו של העם, ושלא יחשבו שבכל מיני תירוצים אפשר לתקוע דברים.

גאלב מג'אדלה: נגיע בזה לפחות להבנה.

גאלב מג'אדלה: משרד הבריאות לא הגיע?

גאלב מג'אדלה: אני מבקש לבדוק מה קורה עם משרד הבריאות.

גאלב מג'אדלה: יוסי ענבר, סמנכ"ל בכיר במשרד.

גאלב מג'אדלה: בבקשה.

יוסי ענבר: אני אחזור בקצרה על העקרונות כי אין טעם להיכנס לפרטים.

יוסי ענבר: אנחנו נמצאים בהליך הגישור לאחר שבמאי 2004 המשרד נתן למפעלי רמת חובב תנאים לרשיון עסק לטפל בשפכים שלהם כי זיהינו שמקור הבעיה העיקרי של בעיות מטרדי זיהום האוויר וריח נגרמים מטיפול לא נכון בשפכים.

יוסי ענבר: נתנו להם תנאים מחמירים, והם ערערו בבית-המשפט בבאר-שבע כנגד התנאים, ולאחר מספר חודשים הוחלט שנכנסים לתהליך גישור.

יוסי ענבר: לכן הכותרת של הגישור פה למעלה.

יוסי ענבר: מאז אנחנו יושבים בתהליך גישור עם המפעלים, עם "נגב בר-קיימא" ועם המועצה, ובדצמבר לפני שנה התווינו את עקרונות המשך הפעילות, ובישיבה האחרונה של הגישור סוכם שיישב פורום מקצועי של המשרד עם התעשייה וכותבים את פרטי ההסכם המקצועי.

יוסי ענבר: לצערי, התהליך היה אמור לקחת מספר חודשים קטן, והוא לקח מספר חודשים גדול.

יוסי ענבר: אנחנו נמצאים במקום 3 חודשים – שנה אחרי.

יוסי ענבר: היום יש לנו כמעט את כל פרטי ההסכם שמובאים בטיוטת ההסכם.

יוסי ענבר: עקרונות הטיפול בשפכים ברמת חובב, כפי שהם מותווים בתנאים לרשיון בהסכם: א.

יוסי ענבר: כל מפעל מטפל בשפכים שלו מהתחלה ועד הסוף, וגם עושה טיפול פרטני בחצר המפעל וגם בסוף התהליך יסלק את השפכים לבריכת אידוי עצמאית שלו.

יוסי ענבר: להבדיל ממה שקורה היום שכל המפעלים מעבירים את השפכים שלהם כמעט ללא טיפול למתקן מרכזי, ומשם לבריכות מרכזיות.

יוסי ענבר: העברנו את מלוא האחריות לטיפול בשפכים למפעלים – זה השינוי המהותי בכל המערכת שהייתה קודם.

יוסי ענבר: לוחות זמנים: עד סוף החודש הזה כל המפעלים מתחילים להריץ את מתקני השפכים.

יוסי ענבר: תהליך הגישור הארוך לא עצר את התהליך מלקרות.

יוסי ענבר: המפעלים כבר הקימו, אחרים כבר הרימו את הסוויץ', ואחרים הרימו את הסוויץ' – עד סוף השנה, קרי סוף החודש, כל 5 המפעלים הגדולים – לא כל 17 המפעלים ברמת חובב – מתחילים להריץ את מתקני טיהור השפכים העצמאיים שלהם.

יוסי ענבר: ייקח להם מספר חודשים עד שנה לגמור את ההרצה, כי זה תהליך מאוד מורכב, אלה שפכים מאוד בעייתיים.

יוסי ענבר: אני מעריך שבתוך חצי שנה תהיה לנו תמונת מצב מלאה על איכויות הקולחים המטופלים של כל מפעל.

יוסי ענבר: השוני במתקנים החדשים הוא שכל מתקן הוא מתקן סגור, להבדיל מהמתקן הנוכחי שהוא פתוח.

יוסי ענבר: ואז כל מה שהיום דולף לאוויר בגלל אי טיפול ראשוני בשפכים שיוצא לאוויר, ייכנס למבנה סגור- -

קריאה: מקורה.

יוסי ענבר: מבנה סגור לגמרי.

יוסי ענבר: האוויר נאסף ומטופל.

יוסי ענבר: זה שינוי דרסטי באיכות האוויר שנפלט מאזור התעשייה ברמת חובב.

יוסי ענבר: השלב הבא הוא כשלוש שנים מהיום: כל מפעל יסיים להקים בריכת אידוי עצמאית ויזרים אליה את התמלחות או את הקולחים המטופלים, באיכויות שנקבעו בהסכם.

יוסי ענבר: האיכויות נקבעו בהסכם לאחר תרגיל מודל שעשינו: עמדנו 500 מטר מהבריכות.

יוסי ענבר: ערך איכות האוויר במרחק של 500 מטר מהבריכות צריך להיות לפי ערכים מחמירים מאוד, ועשינו חישוב מה מותר להכניס לבריכות כדי שאפשר יהיה לנשום אוויר נקי, ומתוך זה הוצאנו את טבלת המספרים שנציג ב-21 בחודש בפני כל המעונינים.

יוסי ענבר: המספרים שרשומים בהסכם הם לאחר שעמדנו 500 מטר מהבריכות, לא בבאר-שבע ולא בצומת הנגב.

יוסי ענבר: בתחילת הדרך, לפני כשנתיים הייתה התלבטות מה עושים עם השפכים המטופלים, ויש מספר פתרונות: הזרמה לים כפי שמקובל בעולם; פתרון שני שחשבנו שהוא נכון, אבל מסתבר שטכנולוגית הוא לא מיושם בשום מקום ברמה מסחרית בעולם הוא אידוי השפכים במכשיר מיוחד לרמת תמלחת; הפתרון השלישי - בריכות אידוי.

יוסי ענבר: ואז שאלנו את עצמנו איפה בריכות האידוי?

יוסי ענבר: ברמת חובב, דיברו על מישור רותם, דיברו על אורון.

יוסי ענבר: אחרי עבודה קפדנית הוחלט שהכי פחות גרוע זה לבנות בריכות אידוי ברמת חובב.

יוסי ענבר: בריכות האידוי הן אטומות עם שכבה כפולה כמו באתר פסולת רעילה.

יוסי ענבר: שם אנחנו דורשים מערכת שלמה של איטומים, וזה אותו דבר.

יוסי ענבר: בכל מפעל טיפול יחידני יש בריכת אידוי, ואז נכנסים לתהליך שיקום הבריכות הישנות כי צריך לזכור שיש שם 1,500 דונם של בריכות ישנות שצריך לגמור לאדות אותן ולשקם אותן.

יוסי ענבר: זה ההסכם לגבי השפכים.

יוסי ענבר: ההסכם מתקדם הלאה כי בטיפול בשפכים לא פתרנו את כל בעיית רמת חובב.

יוסי ענבר: ברמת חובב יש גם בעיה של זיהום אוויר בגלל הארובות ומפליטות לא מוקדיות, מכל מיני מחברים וחיבורים ומערכות אחרות.

יוסי ביילין: אתה יכול להגיד במה ההסכם הזה הולך לקראתם – מה היה המאבק שלהם, ואיך הולכים לקראתם בהסכם הזה?

יוסי ענבר: זה לא "לקראתם"; התעשייה רצתה להעביר את הקולחים לים, ואנחנו התנגדנו.

יוסי ענבר: התייעצנו עם מומחים, והוחלט שהאידוי במקום.

ציפי איסר-איציק: - - -

יוסי ענבר: סליחה, את צודקת.

יוסי ענבר: הם רצו ללכת לים, והסיכום היה בריכות.

יוסי ענבר: כמו שציפי אמרה, אנחנו רצינו אידוי מאולץ, אבל אלה מכשירים שצורכים הרבה אנרגיה ומייבשים את התמלחות, וזה לא תהליך פשוט, זה לא כמו קומקום שאתה מאדה מים.

יוסי ענבר: מאדים את השפכים ונשארים עם תמלחות.

יוסי ענבר: זאת טכנולוגיה שקיימת בעולם למלח נקי יחסית, ולא למלחים שמכילים מרכיבים כמו שיש ברמת חובב.

יוסי ענבר: אין בעולם ניסיון עם החומרים האלה.

יוסי ענבר: הם רצו ים, אנחנו רצינו את ה- ZLD ונפגשנו בבריכות.

יוסי ענבר: זה אחד הדברים המהותיים.

יוסי ענבר: אחרי זה היו דיונים מקצועיים מאוד מהי רמת הפרמטרים שנכנסים לבריכות.

יוסי ענבר: הרצנו מודלים והחלטנו החלטות משותפות.

יוסי ענבר: כל אחד משך לכיוון מסוים ולבסוף הגענו לכך שהקו המנחה מבחינתנו הוא שגם אם קבענו קו מסוים 10 שנמצא אחר-כך מזהם אוויר, ברור לחלוטין שצריך להחמיר עם הערכים שקבענו.

יוסי ענבר: כרגע אלה הערכים הכי טובים שאנחנו יודעים להגדיר לגבי מה שנכנס לבריכות.

יוסי ענבר: הנושא הבא הוא המשך הטיפול באוויר.

יוסי ענבר: בהסכם כתוב שבתוך חצי שנה מחתימת ההסכם – במחצית 2007 – אנחנו מגבשים תנאים חדשים ברישיונות העסק של המפעלים שמאמצים את התקינה האירופית המתקדמת ביותר.

יוסי ענבר: זה נקרא IPPC – Integrated Polution Prevention Control.

יוסי ענבר: זאת דירקטיבה משנת 96' שבעקבותיה הוציאו ספרות שלמה שחלקם עדיין בהכנה שלכל תעשייה הכינו את הטכנולוגיות הטובות ביותר לטיפול במזהמים השונים.

יוסי ענבר: לכל תעשייה אנחנו באים עם הספר, ואומרים: את זה אנחנו רוצים.

יוסי ענבר: אני עושה את זה קצת ציורי, אבל זה התהליך שיטפל בזיהום האוויר מהארובות, שזה קל יחסית; ובזיהום האוויר מפליטות האוויר הלא מוקדיות.

יוסי ענבר: זה תהליך שנעבוד עליו בשיתוף עם התעשייה כדי להגיע לערכים וללוחות זמנים ליישום נושא זיהום האוויר.

יוסי ענבר: זה לא אומר שבמקביל לא נעשים דברים.

יוסי ענבר: המעניין ברמת חובב הוא שהתעשייה הכירה בבעיה, והתחילו להקים את מפעלי הטיפול בשפכים לפני שסגרנו את ההסכמים, ושלושת המפעלים הגדולים: טבע, מכתשים וברום, מקימים גם היום מתקנים חדשים לטיפול בזיהום האוויר עוד לפני שהגדרנו את התנאים ואת הערכים.

יוסי ענבר: זה במקרו מהות ההסכם בלי להיכנס לפרמטרים הכימיים.

יוסי ענבר: אם שואלים למה זה לקח כל כך הרבה זמן?

יוסי ענבר: מסתבר שזה לא דבר כל-כך פשוט, על כל מילה ועל כל ניסוח יש ויכוח, גם משפטנים נמצאים במערכת הזאת.

יוסי ענבר: היופי במערכת הזאת היא שהשיפור ברמת חובב מתקדם בלי תלות בהסכם הגישור הזה.

גדעון עזרא: תדגיש שאתה מדבר על כך שהבדיקות נעשו במרחק של 500 מטר - -

יוסי ענבר: המטרה שלנו היא לעמוד על גדר המועצה וערכי הייחוס המחמירים שלנו מתייחסיםלגדר המועצה.

יוסי ענבר: אם יש זיהום אוויר מרמת חובב הוא צריך להישאר במפעל, הוא לא צריך לצאת החוצה.

יוסי ענבר: זאת לא תאוריה, אלה דברים בני השגה, הם נעשים בעולם.

יוסי ענבר: בנושא השפכים למדינת ישראל יש פתרון ייחודי כי אין ים שנמצא סמוך לשם, וגם חיפשנו איזה נהר ריין, וגם הוא לא נמצא.

דב חנין: גם הגרמנים כבר לא משתמשים בנהר.

יוסי ענבר: משתמשים.

יוסי ענבר: אנחנו היינו שם בשבוע שעבר.

דב חנין: אבל משתמשים באיכות כזאת- - -

יוסי ענבר: לכן בפתרון בריכות אידוי אין לנו רפרנטורה מהעולם, אנחנו הרפרנטורה לעניין הזה.

יוסי ענבר: הזיהום צריך להישאר בתחומי המפעלים, הוא לא צריך לצאת החוצה, ואלה דברים בני השגה.

יוסי ענבר: בנושא האוויר אין הבדל בדרישות שלנו מהמפעלים בין גרמניה וצרפת לבין רמת חובב.

גאלב מג'אדלה: תודה רבה ליוסי ענבר.

גאלב מג'אדלה: קיבלנו תשובה ממשרד הבריאות שהם לא שמו לב שיש דיון היום.

גאלב מג'אדלה: אני מבקש לשלוח מכתב לשר הבריאות בנושא ולהודיע בפניו שנושא חשוב כזה בלי משרד הבריאות- -

יעקב מרגי: אולי מכיוון שאין קשישים ברמת חובב?

גאלב מג'אדלה: גם יכול להיות.

דב חנין: הבריאות שם פשוט במצב מצוין.

טלב אלסאנע: זה לא חדש.

גאלב מג'אדלה: משרד הביטחון, בבקשה.

גילה כליפי: אני ראש מחלקת תשתיות ופריסה באגף התכנון אצלנו, ואני מייצגת גם את עמדת מערכת מערכת הביטחון.

גילה כליפי: כשמערכת הביטחון בחנה לא מעט חלופות במרחב החליטה למקם את עיר הבה"דים בצומת הנגב.

גילה כליפי: אנחנו עושים לא מעט מול המשרד להגנת הסביבה כדי לראות איך הדברים מתקדמים.

דב חנין: זאת העמדה על דעת קרפ"ר?

גילה כליפי: בוודאי.

גילה כליפי: קרפ"ר כפוף למערכת הביטחון.

דב חנין: אבל זאת גם עמדתו?

קריאה: כן.

גילה כליפי: מערכת הביטחון הציגה גם בפני מנכ"ל משרד ראש הממשלה שאנחנו מבקשים להגיע כמה שיותר מהר לידי חתימה על הסכם הגישור.

גילה כליפי: לאחר חתימה זאת אנחנו רוצים לוודא מתן תוקף משפטי והגעה להחלטת ממשלה – זה גם נושא שהעלינו בפני השר לפיתוח הנגב והגליל.

גילה כליפי: כמו-כן אנחנו מבקשים שתהיה התחייבות תוך חצי שנה לעלות לקרקע - -

גאלב מג'אדלה: יש פה נציג משרד המשנה לראש הממשלה.

גילה כליפי: - -ואנחנו מבקשים שחוץ מהפעילויות שייעשו כדי למגר את אותם מפגעים בסביבה שעד שנה טרם האכלוס יסתיים הטיפול במפגעים.

גילה כליפי: כלומר צה"ל יצטרך לעלות על הקרקע בתוך חצי שנה, ואנחנו צפויים לסיים את הפרויקט בשנת 2011 לאכלוס.

גילה כליפי: אנחנו מבקשים תוכנית עבודה שעד 2010 יסתיים הטיפול בכלל המפגעים הסביבתיים.

גילה כליפי: כמו-כן אנחנו מבקשים התחייבות שבזה לא תסתיים ההתחייבות של המשרד להגנת הסביבה בעניין רמת חובב, ויתבצעו אכיפה, מעקב ובקרה על המפעלים לכל אורך חיי הפרויקט גם לאחר האכלוס שלו.

גילה כליפי: פרויקט עיר הבה"דים הוא רק אחד מכל ארבעת הפרויקטים האחרים שיהיו פרוסים בכל מרחב הנגב, שהוגדר בהחלטת הממשלה חיזוק הפריפריה.

גילה כליפי: אנחנו כמובן נכונים לכך.

גילה כליפי: יחד עם זה אנחנו לא רוצים לקחת על עצמנו שום סיכון לחיי החיילים.

גילה כליפי: זאת אחת הסיבות שאנחנו מבקשים לסיים את הסכם הגישור, ובעיקר את התוקף המשפטי להחלטת הממשלה- -

טלב אלסאנע: מהם שלושת הפרויקטים הנוספים?

גאלב מג'אדלה: תן לה לסיים.

גילה כליפי: אני סיימתי.

טלב אלסאנע: שינו קודם את המיקום של עיר הבה"דים.

גילה כליפי: אני לא מכירה מיקום חדש.

טלב אלסאנע: קודם הייתה נכונות לאשר, אחר-כך הייתה דחייה.

טלב אלסאנע: אני מבין שהנושא הזה עבר כמה גלגולים.

גילה כליפי: בשנת 2003 החליט שר הביטחון להקים את עיר הבה"דים בצומת הנגב, ולא היו מיקומים חדשים.

גילה כליפי: אנחנו בחנו הרבה מאוד חלופות.

טלב אלסאנע: מה המרחק מרמת חובב לעיר הבה"דים?

גילה כליפי: 9.5 קילומטר.

ציפי איסר-איציק: האם מקרפ"ר ראה את הסכם הגישור, והאם הסכם הגישור תואם את ההסכמות בין מקרפ"ר לבין המשרד לאיכות הסביבה ולמשרד הבריאות?

גילה כליפי: מקרפ"ר הוא בתוך מערכת הביטחון.

גילה כליפי: הוא הגורם המקצועי, והוא בקשר עם ד"ר יוסי ענבר.

גילה כליפי: ד"ר יוסי ענבר היה אמור להעביר לי טיוטה עד סוף שבוע שעבר כדי שנוכל להתייחס, להעיר ולהאיר את ההערות שלנו.

ציפי איסר-איציק: אבל מה שקיבלת כרגע זה עדיין לא לאחר שמקרפ"ר אישר.

גילה כליפי: בהחלט.

גילה כליפי: לכן ציינתי שכרגע אין שינוי במיקום.

גילה כליפי: המיקום של עיר הבה"דים הוא בצומת הנגב.

גאלב מג'אדלה: תודה רבה.

גאלב מג'אדלה: המועצה התעשייתית רמת חובב, בבקשה.

גיורא מיוחס: אני ראש המועצה.

גיורא מיוחס: לפי בקשת משרד ראש הממשלה, הקמנו ביוני 2005 בצומת הנגב תחנת ניטור אוויר שהיא מהמתקדמות בעולם.

גיורא מיוחס: תחנות ניטור כאלה יש סביב היישובים ברמת חובב.

גיורא מיוחס: הניטור מקיף את כל החומרים הבעייתיים שעלולים להיפלט מהתעשייה ברמת חובב; תוכנית הניטור הוכנה בהנחיות המשרד להגנת הסביבה ובשיתוף פעולתו המלא; ומשווים את ריכוז החומרים הנמדדים לערכי הייחוס הסביבתיים המחמירים ביותר של ועדת אלמוג.

גיורא מיוחס: המידע שמגיע לתחנת הניטור הוא שקוף ופתוח לציבור כל הזמן.

גיורא מיוחס: 16 חודשי הניטור בצומת הנגב מצביעים על ריכוזים של כלל המזהמים שנמדדו.

גיורא מיוחס: הדיגום הרציף הצביע על שתי עליות קטנות, אבל לא היו מעבר לזה עליות.

גיורא מיוחס: בהסתמך על 16 חודשי ניטור אוויר, תקופה שמקיפה את כל עונות השנה ועונות הייצור במפעלים, אפשר לומר בבטחה שאזור צומת הנגב יכול לשמש אכסניה סביבתית ראויה לעיר הבה"דים.

גיורא מיוחס: מאחר שאני בא מהמקצוע של הנדסה כימית והייתי בזמנו יושב ראש אגף הכימיה והפרמצבטיקה בהתאחדות שלאור כל ההשקעות של התעשייה על סך מיליארד שקל בקירוב אנחנו משדרגים את כל התעשייה ברמת חובב לתעשייה נקייה, ידידותית לסביבה, כפי שמקובל בעולם המערבי המתקדם ביותר שבו יש ערים ויישובים שסמוכים לתעשייה.

גיורא מיוחס: כבוד השר ביקר לאחרונה במקומות כאלה באירופה.

גיורא מיוחס: אדם טבע ודין כותבים שהסקר של משרד הבריאות הצביע על קשר מובהק לתופעות בריאותיות ביישובים הבדואים.

גיורא מיוחס: מאידך גיסא בדוח שהפיץ מרכז המחקר והמידע בכנסת כתוב פעמיים חד-משמעית שהתוצאות של הדוח של משרד הבריאות אינן חד-משמעיות, ומלבד זאת כתוב: "במרבית התוצאות לא נמצא קשר בין מדדי התחלואה והתמותה לבין מגורים בקרבת רמת חובב".

דב חנין: תשלים את המשפט, הוא אפילו מודגש: "מספר תוצאות תמכו בהשערה של כשל אפשרי בין חשיפה לפליטות באתר רמת חובב ומאפיינים בריאותיים של האוכלוסייה הגרה בקרבת האתר".

קריאה: זה לא מובהק.

דב חנין: אבל אני רק מצטט מה שכתוב פה, אני לא מדבר על הדברים האחרים.

קריאות: - - -

גיורא מיוחס: אני לא מקריא את כל הדוח, אבל התייחסתי לדברים הבסיסיים שמופיעים בדוח.

גיורא מיוחס: ברמת חובב עובדים למעלה מ-2000 עובדים באופן שוטף במשך עשרות שנים מאז שהמערכת הוקמה, ואין בעיית תחלואה אמיתית- -

גאלב מג'אדלה: לא חשבתם לנכון לקחת את השבט שיושב שם, בערך 430 תושבים- -

קריאה: 5,000.

גאלב מג'אדלה: מה 5000?

קריאות: - - -

קריאה: צריך לתת להם מקום מתאים.

גאלב מג'אדלה: סליחה, אני לא ביקשתי הצעה.

גאלב מג'אדלה: הם יחליטו אם הם הולכים או לא הולכים.

גאלב מג'אדלה: ואם צריך להעביר אותם משם יש מדינה שצריכה לדבר אתם ולהסדיר את העברתם באורח החיים שהם יחליטו עליו.

גאלב מג'אדלה: לא אתה ולא התעשיינים תחליטו.

גאלב מג'אדלה: דין אחד כדין עיר אחרת בישראל.

גדעון עזרא: הישיבה שם היא בלתי חוקית.

גאלב מג'אדלה: למה אתה לא מפנה אותם?

גדעון עזרא: זאת שאלה טובה מאוד.

גאלב מג'אדלה: אני הייתי ברמת חובב וראיתי בדיוק מה קורה.

גאלב מג'אדלה: אלה שמדובר עליהם זה לא 5,000, זה בערך 500.

גאלב מג'אדלה: לא חשבתם לקחת יוזמה, וכמו שעשינו ניטור במשך שנה שלמה, ומערכת שלמה בדקה בכל ימות השנה הייתם לוקחים בהשקעה קטנה ובודקים את המחלות- -

גדעון עזרא: עשו בגדר המפעל.

גאלב מג'אדלה: אני לא מדבר על גדר המפעל, אני מדבר על השבט שמשרד הפנים מתייחס אליו.

גאלב מג'אדלה: הייתם משקיעים כסף קטן בבדיקה רפואית.

גאלב מג'אדלה: יכולתם היום לומר שביוז

גאלב מג'אדלה: מת

גאלב מג'אדלה: כם ראיתם לנכון להשקיע באנשים האלה- - -

גדעון עזרא: ניטור.

גאלב מג'אדלה: אני לא מדבר על ניטור.

גאלב מג'אדלה: אם אתה שם את הניטור במשך שנה שלמה בצומת הנגב- - מי עשה את הניטור?

גדעון עזרא: - - -

גאלב מג'אדלה: סליחה, מי עשה את הניטור?

גדעון עזרא: אנחנו.

גאלב מג'אדלה: מי זה "אנחנו"?

קריאה: מועצת רמת חובב.

גדעון עזרא: אנחנו עושים יחד את הניטור.

גאלב מג'אדלה: אתם גוף אחד?

גדעון עזרא: לא, אבל אנחנו עובדים בשיתוף פעולה.

גיורא מיוחס: אחת מתחנות הניטור שהקמנו הייתה סמוך ליישובי הבדואים ליד רמת חובב.

גיורא מיוחס: גם שם התוצאות זהות לגבי צומת הנגב- -

גאלב מג'אדלה: באיזה מרחק?

קריאה: 2.5 קילומטר מהמפעל הכי קרוב.

גיורא מיוחס: במתחם הבדואים באזור רמת חובב, במתקן של חברת חשמל.

גיורא מיוחס: בישיבה הקודמת שהייתה כאן בשנה שעברה אני הצהרתי שאנחנו מוכנים לשתף פעולה עם משרד הבריאות לבדיקות עומק בריאותיות שיבוצעו עם משרד הבריאות בהמשך לדוח שהם הגישו בעבר.

גאלב מג'אדלה: והתחייבתם לכסות את העלות הכספית.

גיורא מיוחס: התחייבנו כאן בישיבה שנכסה את העלות הכספית.

גיורא מיוחס: הם לא הרימו את הכפפה.

גיורא מיוחס: אנחנו לא יכולים לעשות את זה, אנחנו יכולים להגיד שאנחנו נממן.

גיורא מיוחס: כתבנו את זה בכתובים והודענו- -

גאלב מג'אדלה: לפי בקשת יושב ראש הוועדה.

גיורא מיוחס: לפי בקשת יושב ראש הוועדה.

גיורא מיוחס: אז יותר מזה אתה מבקש ממני?

גאלב מג'אדלה: לא.

יוסי ביילין: הם הסבירו למה?

גיורא מיוחס: אני לא אחראי למשרד הבריאות.

גאלב מג'אדלה: אני מתייחס אליך ביושר, ומה ששאלתי אותך היית צריך להגיד לפני ששאלתי אותך כי אני יודע שיש שם תחנת ניטור, הייתי שם.

גאלב מג'אדלה: אבל אני לא רוצה שייווצר הרושם שהבדואים פחות חשובים ממישהו אחר- -

גיורא מיוחס: חס וחלילה.

גאלב מג'אדלה: לכן שאלתי אותך את השאלה, כי ידעתי שיש שם תחנת ניטור, הייתי בה וראיתי אותה.

גאלב מג'אדלה: היית צריך לומר את הדברים כדי שאנשים ידעו שבאתם לעניין הזה בניקיון כפיים.

גאלב מג'אדלה: גם אם יש בעיה אתם יכולים להתמודד אתה.

גאלב מג'אדלה: לי זה חשוב.

גאלב מג'אדלה: אתם חושבים שאני שוכח את מה שאני מבקש – לא שכחתי שום דבר.

גיורא מיוחס: אנחנו פועלים בניקיון כפיים לאורך כל הדרך.

גיורא מיוחס: אנחנו לטובת האזור, לטובת התושבים באזור, אנחנו חושבים שהתעשייה צריכה להיות נקייה.

גיורא מיוחס: בעניין הזה אין לנו ויכוח עם אף גורם, לרבות הגורמים הירוקים שנמצאים כאן.

גיורא מיוחס: אנחנו בעד העניין הזה, ואין על זה ויכוח.

גיורא מיוחס: השר גדעון עזרא אמר שנאכוף בכל האמצעים כדי להבטיח שאכן עומדים בכל התנאים שהושתו על התעשייה.

גיורא מיוחס: נעשה את זה בידיים נקיות, בצורה מקצועית ורצינית כדי להבטיח שמה שהתחייבו לו יעמדו בו.

דב חנין: למה השאלה של יושב ראש הוועדה מאוד מטרידה?

דב חנין: מכיוון שהנתונים הלא מדעיים שמגיעים אלינו ואל יושב ראש הוועדה, הם שביישוב הבדואי הסמוך למפעלים יש תחלואה לא פרופורציונלית.

דב חנין: לכן מתעוררת שאלה.

דב חנין: יושב ראש הוועדה כבר בישיבה לפני שנה העלה את הסוגיה הזאת.

דב חנין: לכן יש בעיה שאתה אומר לי שהיא נבדקת לא בגללכם, אלא בגלל משרד הבריאות.

דב חנין: אנחנו מוטרדים מזה.

דב חנין: יכול להיות שמשרד הבריאות לא בסדר פה, אבל אנחנו מוטרדים מאוד מהשאלה הזאת, והתשובה לה היא לא תשובה של ניטור, אלא תשובה של בדיקה בריאותית ביישוב הזה.

טלב אלסאנע: נוסף למה שציינת, במקום הזה יש שני בתי-ספר יסודי שמשרד החינוך הקים, שיש בהם כ-1000 תלמידים, וההשלכות הבריאותיות הן לא סתם השערה.

טלב אלסאנע: לפני שנתיים היה דוח מאוד מפורט של משרד הבריאות שיוצר את הקשר הסיבתי בין רמת חובב לבין שיעור התחלואה בתחומים מסוימים.

טלב אלסאנע: האם הדבר הזה נבדק, ומה נעשה כדי להקטין את רמת התחלואה?

טלב אלסאנע: אני שומע הרבה פעמים על הקשר עם הקהילה ושיתוף הפעולה עם הקהילה.

טלב אלסאנע: באיזו מידה הם שותפים לכם, באיזו מידה אתם מעדכנים אותם?

טלב אלסאנע: ואם יתרחש חלילה אירוע, איך אתם הולכים להזהיר אותם או למנוע סכנה.

יוסי זיו: בית-הספר קיבל מכשיר מירס למקרה חירום, לפי בקשתם.

יוסי זיו: המירס מחובר למערכת החירום שלנו.

יוסי זיו: כל עובדי המפעלים מחוברים לרשת S.M.S של המועצה להתראות בזמן אמיתי.

יוסי זיו: אנחנו מחוברים לכל עובדי המפעלים שעובדים שם כדי להעביר להם הנחיות לכללי התנהגות.

יוסי זיו: יש כ- 100 איש שעובדים בצד השני עם המשפחות שלהם.

טלב אלסאנע: והם נמצאים בעבודה בתוך המפעל.

יוסי זיו: לא בהכרח.

יוסי זיו: אירוע יכול לקרות גם בלילה, והוא יכול להזהיר גם את המשפחה שלו.

יוסי זיו: כל הקשרים האחרים שניסינו למסד מול האוכלוסייה לא צלחו, לצערי; גם הזמנה שלהם לפורומים קהילתיים שאנחנו מקיימים עם המועצה ועם מפעלים וגם עבודה מול הקליניקה המשפטית באוניברסיטת תל-אביב לא הצליח; קשר למשרד הפנים ולמל"ח בנושא של תגובה לאירועי חירום – גם שם לא היה שיתוף פעולה.

יוסי זיו: כל מה שיכולנו לעשות באופן חד צדדי הצליח, וכל מה שקשור לשיתוף פעולה לא הצליח כי לא היה שיתוף פעולה.

יוסי זיו: הדרישה שלהם למכשירי קשר נענתה מיד.

יוסי זיו: למנהל בית-הספר יש מספר מירס שלי.

יוסי זיו: ניתנו הדרכות לתלמידי בתי-הספר בנושא התגוננות ובנושא חומרים מסוכנים וחשיפה.

יוסי זיו: יש עוד מפעלים לשיתוף פעולה קהילתי שמתבצעים היום דרך הפורומים הקהילתיים ויוזמות של מפעלים מול הקהילה.

גאלב מג'אדלה: תודה.

גאלב מג'אדלה: אדם טבע ודין.

ציפי איסר-איציק: מברכת את יושב הראש על הישיבה הזאת כי אנחנו כאחד הצדדים לגישור מנסים לגרום שיהיה דיון מהותי בנושאים העומדים על הפרק.

ציפי איסר-איציק: לצערנו, צוות הגישור לא נענה.

ציפי איסר-איציק: בפעם האחרונה שנפגשנו בפסגת הגישור היה בדיוק לפני שנה, בדצמבר 2005.

ציפי איסר-איציק: אנחנו עכשיו בדצמבר 2006, ומאז ועד היום לא קרה דבר, לא עדכנו אותנו ולא מסרו לנו דבר.

ציפי איסר-איציק: פתחת את הישיבה ואמרת שכל החומר יוצג ויהיה דיון אמיתי, וזאת ברכה.

ציפי איסר-איציק: היה נדמה לי, אדוני השר, שאתה מאשים אותנו בסחבת, ומיד יוסי ענבר תיקן והסביר שזה לוקח הרבה זמן, וזה כנראה לא בגללנו כי אנחנו אפילו לא בתמונה.

גדעון עזרא: אני לא מאשים בסחבת.

ציפי איסר-איציק: על ההאשמות נדבר בארבע עיניים.

גאלב מג'אדלה: תרחיבו את המעגל, אולי 6 או 8 עיניים.

ציפי איסר-איציק: אמרו פעם שאם אין מה להסתיר, מה הבעיה?

ציפי איסר-איציק: אם הכול כל כך טוב למה להסתיר?

ציפי איסר-איציק: הכול צריך להיות על השולחן, כולם צריכים לראות, כולם צריכים להעיר, מה הבעיה?

גדעון עזרא: אני עמדתי בהבטחתי שפני הדיון בממשלה יהיה דיון אתכם.

גדעון עזרא: הדיון יתקיים ב-21 בחודש.

גדעון עזרא: נקודה.

גדעון עזרא: כל האינפורמציה, הכול פתוח מהתחלה ועד הסוף.

ציפי איסר-איציק: אני שמחה לשמוע- -

גדעון עזרא: אמרתי לך את זה 7 פעמים בטלפון.

ציפי איסר-איציק: מתוך המצגת: ב-1975 מתחילה בעיית רמת חובב.

ציפי איסר-איציק: אז הייתה החלטת ממשלה להקים את אזור התעשייה.

ציפי איסר-איציק: כל הנתונים האלה לקוחים מתוך מבקר המדינה, אנחנו לא המצאנו כאן כלום, ואנחנו מצטטים חכמים מאתנו.

ציפי איסר-איציק: ב- 1975 הייתה החלטה על הקמת מתקן טיפול מרכזי; ב- 2003 מזכיר מבקר המדינה מטרדי ריח וזיהום אוויר; ב- 2004 לאחר מאבק נערך סקר אפידמיולוגי שאני לא אחזור על הנתונים שלו- -

גאלב מג'אדלה: השאלה היא האם הנתונים האלה ממשיכים גם היום?

גאלב מג'אדלה: המועצה התעשייתית רמת חובב אמרה גם בסיור שערכתי שם לפני כמה חודשים, שהיא מתעדכנת ומשתפרת בלוח זמנים צפוף מאוד.

גאלב מג'אדלה: הדברים האלה עדיין קיימים מ- 2003 ו-2004?

ציפי איסר-איציק: יש דברים שנעשו ובעיות שנפתרו, אבל לא הכול נפתר.

ציפי איסר-איציק: הסקר האפידמיולוגי של משרד הבריאות דורש בדיקות המשך וטיפול ומניעה של הסכנות הבריאותיות האלה, ויש לנו הרבה מקום לדאגה בעניין הזה.

ציפי איסר-איציק: דוח המועצה מתייחס ל-25 חומרים.

ציפי איסר-איציק: החומרים המסוכנים שנפלטים ברמת חובב הם חומרים שאינם נמצאים במערכת הניטור הרציף.

ציפי איסר-איציק: בחוק החומרים המסוכנים מצוינים 150 חומרים, ואנחנו יודעים שוועדת אלמוג דיברה על 200 חומרים.

ציפי איסר-איציק: יש הרבה מאוד חומרים מסוכנים מאוד שלא מחוברים.

יוסי זיו: הם לא קיימים באוויר של רמת חובב.

ציפי איסר-איציק: לפי הסקרים שלכם, הם קיימים ברמת חובב.

יוסי זיו: אלה נתונים לא נכונים.

ציפי איסר-איציק: - - -

יוסי זיו: זה פשוט לא נכון.

גאלב מג'אדלה: היא אומרת את דעתה.

יוסי זיו: אני מציין עובדות.

גאלב מג'אדלה: היא אומרת את דעתה.

גאלב מג'אדלה: אתה תוכל להגיב בתורך.

ציפי איסר-איציק: לא כל החומרים המסוכנים שנפלטים לרמת חובב מופיעים בתוך הדוח.

ציפי איסר-איציק: אבל מכיוון שאין אפשרות לנטר אותו בניטור רציף אנחנו מאוד מודאגים.

ציפי איסר-איציק: זכות הציבור לדאוג, ותפקידכם כרשויות הוא לדאוג שלא יהיה מקום לדאגה.

ציפי איסר-איציק: יש החלטת ממשלה בעקבות דוח מבקר המדינה ב-2004 שקבעה לו"ז.

ציפי איסר-איציק: המשרד להגנת הסביבה הציגה תוכנית והממשלה אימצה אותה.

ציפי איסר-איציק: היה הליך משפטי שהועבר לגישור, ומדצמבר 2005 ועד היום אנחנו מקבלים הדלפות שונות על הסכמות שהן שונות ממה שהוצג בהחלטת הממשלה, מה שהיה הבסיס שלפיו יצאנו לדרך.

ציפי איסר-איציק: אנחנו שומעים את הדברים, ואני אתייחס לדברים ששמענו, מכיוון שאף אחד לא חשב שצריך לשים את הדברים על השולחן פורמלית ולהביא אותם לביקורת.

ציפי איסר-איציק: ביקורת ציבורית זה לא דבר רע במדינה דמוקרטית, אנחנו בכל זאת משטר שאמור להיות נאור.

גדעון עזרא: סלחי לי, דיברנו על כך שב-21 בחודש נביא את הדברים מפורשות.

גדעון עזרא: לטובת העניין, תגידי מה מה את מצפה שהממשלה תחליט על מה שיקרה ברמת חובב אחרי 21 בחודש: לבטל את רמת חובב, לסגור את רמת חובב – תגידי את זה.

גדעון עזרא: את כל הזמן בביקורת.

גדעון עזרא: בואי נהיה עם הפנים קדימה.

גדעון עזרא: תגידי מה את רוצה.

ציפי איסר-איציק: ודאי שאני אגיד.

ציפי איסר-איציק: אני גם אגיד מה אני יודעת על ההסדר- -

גדעון עזרא: את תדעי על ההסדר.

גדעון עזרא: היום פעם ראשונה כולם שומעים, מפני שלא היה הסדר.

גדעון עזרא: גם עכשיו אין חתימה על ההסדר.

גדעון עזרא: מה אני אציג לך, חילוקי דעות?

גדעון עזרא: אנחנו רוצים לבוא עם השלם.

ציפי איסר-איציק: אתה לא צריך להציג לי חילוקי דעות.

ציפי איסר-איציק: ידוע לי שיש טכנולוגיות שונות מהטכנולוגיות שהציג יוסי ענבר- -

גדעון עזרא: תגידי לי מה את מבקשת לעתיד.

גדעון עזרא: בואי נפסיק עם זה, תהיה עם הפנים לעתיד לטובת עם ישראל.

ציפי איסר-איציק: אנחנו רוצים רשת פתוחה, אנחנו לא רוצים לסגור.

גאלב מג'אדלה: השר מציע שנהיה פרגמטיים ונאמר איך היינו רוצים לראות את המצב, ומה ההצעות של אדם טבע ודין.

גאלב מג'אדלה: ההצעה של השר היא פרגמטית מכיוון שבמקום שתשתמשי בהדלפות ותתייחסי אליהן, ואולי יתברר בדיון ב-21 בחודש שהן לא נכונות, תגידי איך היית רוצה לראות את זה.

גאלב מג'אדלה: לכם יש אנשי מקצוע?

ציפי איסר-איציק: בוודאי.

גאלב מג'אדלה: שלא נופלים מרמתם מאנשי המקצוע של המשרד להגנת הסביבה?

ציפי איסר-איציק: אני בהחלט יכולה להעיד על-כך.

גאלב מג'אדלה: אז תגידו שאתם מבקשים, תובעים, רוצים את הדברים האלה.

גאלב מג'אדלה: ב- 21 בחודש תהיי חכמה יותר, תראי את הדברים האלה לא כהדלפה, אלא כמוצא.

גדעון עזרא: אין כאן הדלפה.

גאלב מג'אדלה: מה שהיא שמעה, לא מה שאתה אמרת.

גאלב מג'אדלה: אתה מסתמך על הסמנכ"ל הבכיר שלך.

ציפי איסר-איציק: מכיוון שזה נושא מאוד מורכב ואם רוצים לקיים דיון אמיתי, כפי שלקח להם הרבה מאוד זמן להגיע להסכם הזה וללמוד את הנושאים, צריך לתת הזדמנות להעביר את ההסכם מראש, לתת הזדמנות לאנשי המקצוע לעבור על זה בצורה מסודרת, ולהעיר את ההערות שלהם.

ציפי איסר-איציק: אי-אפשר לצפות מאתנו להגיע לישיבה ב-21 ולשאול אותנו: "מה אתם אומרים?".

ציפי איסר-איציק: אלא אם כן מצפים שנתייחס להדלפות שהגיעו אלינו, ואני כבר יכולה לתת עליהם הרצאה שלמה.

ציפי איסר-איציק: אנחנו לא מתנגדים ולא רוצים לסגור שום דבר, אנחנו לא חושבים שצריך לסגור מפעל כמטרה.

ציפי איסר-איציק: אבל מפעל שגורם לנזק לבריאות, לתמותה ולתחלואה ולמומים מולדים – וכל הדברים הנוראים שמופיעים בסקר האפידמיולוגי, וכל הדברים שמופיעים בספרות לגבי תופעות הלוואי מחשיפה לחומרים המסוכנים, אנחנו חושבים שיש בעיה עם זכות הקיום של מפעל שגורם לכך- -

גדעון עזרא: על מה את מדברת?

גדעון עזרא: תגידי לי על מה את מדברת.

ציפי איסר-איציק: אני מוכנה לשים את הנתונים על השולחן, אני אתן לך לקרוא חומר.

גדעון עזרא: להפחיד את האוכלוסייה זה יופי.

ציפי איסר-איציק: אנחנו האוכלוסייה.

גדעון עזרא: דברי אתי, תגידי לי את כל מה שאת רוצה שנתקן.

גדעון עזרא: תגידי לי עכשיו, ותקבלי תשובות- -

ציפי איסר-איציק: - - -

גדעון עזרא: סליחה, את מדברת אתי על 2003 ועל 2002, אל תדברי אתי כללית.

גדעון עזרא: תגידי מה את רוצה שנעשה.

ציפי איסר-איציק: אני רוצה שלא תהיה סכנה בריאותית בכלל.

גדעון עזרא: גם אנחנו.

גאלב מג'אדלה: מנכ"לית אדם טבע ודין אומרת שהיא לא יכולה להתייחס ל-21 בחודש כי היא לא ראתה את החומר- -

גדעון עזרא: אין חומר.

גאלב מג'אדלה: - - כי אנשי המקצוע שלה רוצים גם הם ללמוד את העניין.

גאלב מג'אדלה: אני לא קונה את זה כי אתם כל הזמן לא עומדים.

ציפי איסר-איציק: אתה לא מתייחס להדלפות.

גאלב מג'אדלה: אבל הטענה היא עניינית.

גאלב מג'אדלה: אם כי אני בטוח שמדצמבר 2005 עד דצמבר 2006 לא ישבתם בחיבוק ידיים.

גאלב מג'אדלה: עבדתם קשה מאוד גם אם לא היה לכם חלק בגישור ולא הייתם מעודכנים.

גאלב מג'אדלה: אני מוכן לעוד דבר: שאחרי 21 בחודש נקיים שוב דיון מסכם כאן- -

גדעון עזרא: אני לא מתכוון שאחרי הישיבה שתתקיים ב-21 בחודש תהיה ישיבה נוספת כלשהי, פרט להחלטת ממשלה.

גדעון עזרא: את לא תוכלי להגיד שאני לא נתתי לך להשמיע את קולך ולכתוב את מה שאת רוצה, ואיך שאת רוצה.

גדעון עזרא: אם יש דברים שתגידי היום שנצטרך לבדוק את עצמנו פעם נוספת, נבדוק עד 21 בחודש.

גדעון עזרא: את כל הזמן מדברת על מפעלים שממיתים.

גדעון עזרא: על איזו אפידמיולוגיה את מדברת?

גדעון עזרא: על מה את מדברת?

ציפי איסר-איציק: על משרד הבריאות.

גדעון עזרא: איזה נתון?

גדעון עזרא: אני דיברתי עם הקרפ"ר, והוא אמר לי חד-משמעית שמה ש- DHV יחליטו מקובל עליו.

גדעון עזרא: למה להיכנס לדברים האלה פעם נוספת?

ציפי איסר-איציק: אם אין מה להסתיר למה לא שמים את הדברים על השולחן?

גדעון עזרא: את לא עושה את זה לטובת מדינת ישראל, אלא מסיבות שאינן ברורות לי.

ציפי איסר-איציק: איזה סיבות?

גדעון עזרא: תגידי לי עכשיו אחד לאחד מה עלינו לעשות עד 21 בחודש?

ציפי איסר-איציק: להעביר אלינו את הנתונים- -

גדעון עזרא: איזה נתונים שאין לך, להעביר לך?

ציפי איסר-איציק: אני רק מבקשת את זכותי הבסיסית.

גדעון עזרא: יוסי ענבר אמר את כל מה שהוא יכול להגיד, רק שאין חתימה.

גדעון עזרא: את יודעת את התוכנית והכול, איזה נתונים את רוצה?

גדעון עזרא: הסחבת הזאת נגמרה.

גדעון עזרא: אנחנו לא נלך לסחבת נוספת.

גדעון עזרא: מצד אחד היא אומרת שמדצמבר סוחבים, ועכשיו כשרוצים לגלגל את זה היא לא נותנת.

גדעון עזרא: זה לא יהיה.

גאלב מג'אדלה: אנחנו רוצים לדיון תהיה תכלית.

גאלב מג'אדלה: ב-21 בחודש מקיימים את הדיון.

גאלב מג'אדלה: אם כעבור מספר ימים אחרי 21 בחודש נקיים דיון בוועדה- -

גדעון עזרא: ואז מה?

גדעון עזרא: מה יהיה בדיון בוועדה?

גדעון עזרא: ששוב יגידו שזה לא מספיק, מה עשינו?

גאלב מג'אדלה: יכולים להגיד לנו.

גדעון עזרא: אז אני יכול לעשות את זה גם ב-21 בחודש.

גאלב מג'אדלה: אם אחרי 21 בחודש יתקיים דיון בוועדה- -

גדעון עזרא: ואז מה, אני אשנה את ההסכם שחתמתי עליו קודם?

גאלב מג'אדלה: לא, אל תשנה.

גדעון עזרא: ב-21 בחודש אני חותם.

גדעון עזרא: הכוונה שלנו היא שלפני 21 בחודש יהיה הסכם בינינו לבין התעשייה על דעת כל הגורמים שנוגעים לעניין באשר הם .

גדעון עזרא: ב-21 בחודש אנחנו מציגים את ההסכם בפני הציבור כולו.

גדעון עזרא: הציבור יוכל להגיד את דברו- -

טלב אלסאנע: כדי לצאת ידי חובה או כדי שיוכל להשפיע?

גדעון עזרא: יש ממשלה במדינה הזאת, יש כנסת במדינה הזאת, יש סדר במדינה הזאת.

גדעון עזרא: אנחנו הוזמנו לוועדה.

גדעון עזרא: אנחנו ערכנו תהליך גישור שהסתיים.

גדעון עזרא: מה אני צריך לעשות עכשיו?

טלב אלסאנע: אבל המטרה בהצגה היא לתת להם הזדמנות גם להשפיע או רק לצאת ידי חובה?

גדעון עזרא: קראו להם לישיבה כדי שיגידו, אבל הם לא אומרים, הם בוחנים את העבר- -

ציפי איסר-איציק: - - -

גאלב מג'אדלה: אתם רוצים להשפיע על ההסכם לטובת האזרח?

טלב אלסאנע: בוודאי.

טלב אלסאנע: אם לא יהיו להם מפעלים לא יהיו להם עסקים, אין להם מה להרוויח.

גדעון עזרא: הם יודעים את הכול, תראה את המכתבים שאני מקבל מהם.

גדעון עזרא: דברים שאני למדתי הם כבר ידעו.

גאלב מג'אדלה: איך הם יודעים אם אתה לא הזמנת אותם?

גדעון עזרא: שמע את הטענות שלה.

ציפי איסר-איציק: אמרת שאתה לא מתייחס להדלפות.

ציפי איסר-איציק: תשים את ההסכם על השולחן, אני אתייחס.

גדעון עזרא: יוסי אמר לך את התוכנית.

גדעון עזרא: הוא דיבר על השפכים, על זיהום אוויר ועל לוח זמנים.

גדעון עזרא: מה את רוצה עוד?

קריאות: ערכים.

גדעון עזרא: הוא דיבר איתך על הערכים האירופיים שהם הכי קפדניים.

גדעון עזרא: מה את רוצה עוד?

גדעון עזרא: היא רוצה מיצוב בבריכות.

גדעון עזרא: יוסי אמר שזה בלתי אפשרי, אז מה את רוצה שאני אעשה, להמציא מאגר חדש?

ציפי איסר-איציק: - - -

גאלב מג'אדלה: אתה יכול להעביר לכל גורם שמעוניין את מה שאמרת היום במסמך מתומצת ומסודר?

יוסי ענבר: אני אעביר את המסמך, אבל יש יותר מאחד בטנגו הזה.

יוסי ענבר: עד אז הם יקבלו, יהיה להם כל המידע ונוכל להעביר

גאלב מג'אדלה: יש לנו עוד זמן עד 21 בחודש.

גאלב מג'אדלה: תוכל עד בעוד שבוע ימים לתמצת את מה שיש במסמך ולהעביר אותו?

ציפי איסר-איציק: ערכים- - -

גאלב מג'אדלה: אני מציע שמהיום בתוך שבוע ימים- -

גדעון עזרא: אני לא מתחייב לעשות שום דבר, פרט את העבודה שלי, ולעשות את העבודה שלי באמונה.

גדעון עזרא: אני לא חייב לאף אחד שום דבר.

גדעון עזרא: למי שיש טענות אליי שיגיד לי מה הוא רוצה בדיוק.

גדעון עזרא: תשלחי לי היום את השאלות שלך ותקבלי תשובות.

ציפי איסר-איציק: שלחתי.

ציפי איסר-איציק: לא קיבלתי תשובה.

גדעון עזרא: יש לך רק תלונות.

ציפי איסר-איציק: שלחתי לך בפקס.

גדעון עזרא: אין לי מסמך אחד ממך שבו את מבקשת ממני לשים לב בהסכם לנקודות שאת רוצה.

גדעון עזרא: יש לי רק תלונות על השנים הקודמות ועל מיצוב.

גדעון עזרא: לא יכול להיות דבר כזה.

גדעון עזרא: תנו לעבוד בארץ הזאת.

גדעון עזרא: אני מעריך אתכם ומצדיע לכם, אתם חשובים.

גדעון עזרא: אבל אל תפריעו למדינת ישראל לבנות את עצמה וללכת קדימה.

ציפי איסר-איציק: גם אנחנו רוצים לבנות את מדינת ישראל.

גאלב מג'אדלה: כולנו רוצים לבנות יחד.

גדעון עזרא: אני לא נותן שום דבר.

גדעון עזרא: עד שלא תהיה חתימה אני לא נותן שום דבר.

גאלב מג'אדלה: מה אתה צריך אותם אחרי החתימה?

גדעון עזרא: אחרי החתימה אני מביא את זה לידיעתם.

גדעון עזרא: אם יהיה דבר סופר חשוב אני אבדוק אותו.

ציפי איסר-איציק: - - -

גאלב מג'אדלה: יש לנו עוד עבודה חוץ מלענות לך על שאלות.

ציפי איסר-איציק: ביקשנו רק לראות את ההסכם.

טלב אלסאנע: איכות הסביבה היא לא טאבו של המשרד.

גאלב מג'אדלה: כשייחתם תראי אותו.

ציפי איסר-איציק: למה?

גדעון עזרא: אני אתן לך הסכם בלי חתימה?

גדעון עזרא: על מה את מדברת.

גדעון עזרא: לא נותן לך.

גאלב מג'אדלה: אם אתה רוצה לשתף את הקהילה תחשוב על העניין.

גדעון עזרא: אני לא דוחה בדקה ולא ביום.

גאלב מג'אדלה: לא מבקשים ממך לדחות.

גאלב מג'אדלה: כדי שב-21 בחודש יהיה דיון, מבקשים את הטיוטה.

בלהה גבעון: אני מנהלת עמותת "נגב בר-קיימא".

בלהה גבעון: אנחנו עמותה שחיה בנגב, נושמת את הנגב.

בלהה גבעון: בעמותה יש 500 חברים, והיא עוסקת בפעילות איכות סביבה בכל הנגב, כולל רמת חובב.

גאלב מג'אדלה: יישר כוח.

בלהה גבעון: 25 שנה אני פועלת אישית ברמת חובב.

בלהה גבעון: אני מכירה את רמת חובב מהרגע שהוקם.

בלהה גבעון: אני יודעת בדיוק מה קורה שם בכל התהליכים והכיוונים, כולל ההפגנות וכל מה שעשינו כדי להגיע ליום הזה.

בלהה גבעון: כשהמפעלים עתרו נגד המשרד להגנת הסביבה, אנחנו הצטרפנו בעתירה למשרד להגנת הסביבה כי חשבנו שחשוב לחזק את המשרד בדרישות שלו למפעלים.

בלהה גבעון: מ-2003 חל שינוי מדהים לטובה ברמת חובב.

בלהה גבעון: המפעלים השקיעו 100 מיליון דולר במתקנים לטיפול בשפכים, במתקנים לטיפול בצנרת, ועכשיו יש תוכניות לטיפול בנושא זיהום אוויר.

בלהה גבעון: האמינו לי, קשה לי מאוד לדבר בזכות המפעלים כי כל החיים נלחמתי בהם, ואני יודעת בדיוק מה מסתתר מאחורי הסיפור.

בלהה גבעון: בשלוש השנים האחרונות הקמנו פורומים ציבוריים עם המפעלים, שזה מעשה אמיץ כלפי הארגונים הסביבתיים וגם כלפי תושבי באר-שבע.

בלהה גבעון: היום יושבים בפורומים האלה 150 אנשים מהקהילה שמייצגים את הנגב.

בלהה גבעון: רק ברמת חובב יש חמישה, וסך הכול יש לנו 10 פורומים שהקמנו ב- 3 שנים.

בלהה גבעון: בפורומים האלה יושבים פרופסורים לאפידמיולוגיה מבית חולים סורוקה, פרופסורים לרפואה מכל מיני תחומים אחרים בסורוקה, מהנדסי כימיה, אנשי שפכים, אנשי זיהום אוויר, אנשים שעבדו בעבר במשרד לאיכות הסביבה- -

משה גפני: אתם תומכים בהסכם שעומד להיחתם?

בלהה גבעון: התהליכים האלה של ההסכם יתבררו תוך כדי דיונים בפורומים.

בלהה גבעון: זה לא סודי.

בלהה גבעון: רק ב-13 בחודש היה לנו דיון במועצה התעשייתית ברמת חובב בהשתתפות פורומים של רמת חובב.

בלהה גבעון: אתם יכולים לקבל את הפרוטוקול ולראות לאן המפעלים רוצים לשאוף כדי שיוכלו לעמוד בתנאים הכתובים בהסכם.

משה גפני: את יודעת על ההסכם שהשר מדבר עליו?

בלהה גבעון: אני יודעת על ההסכם, ואין עליו חילוקי דעות.

בלהה גבעון: ההסכם הזה הוא הדבר הכי טוב שקרה לנגב ב- 25 השנים האחרונות.

בלהה גבעון: באחריות.

מאיר בביוף: אני יושב ראש הוועדה לאיכות הסביבה בעיריית באר-שבע, ובתור שכזה אני חבר מועצת רמת חובב.

מאיר בביוף: אני מייצג את תושבי העיר באר שבע.

מאיר בביוף: חלק מהדברים שרציתי לומר כבר אמרה בלהה גבעון, וטוב שהיא דיברה לפניי, היא חסכה לי חלק מהם.

מאיר בביוף: חשוב מאוד להדגיש מה בעצם רוצים תושבי באר שבע.

מאיר בביוף: אני מרשה לעצמי לדבר בשמם, אני נבחר ציבור שלהם, אני מדבר על דעת מועצת העיר באר שבע ועל דעת ראש העיר באר שבע.

מאיר בביוף: תושבי באר שבע רוצים שבריאותם תהיה מוגנת ומובטחת; הם רוצים פרנסה טובה, קידום האזור, התפתחות אמיתית שלא קיימת כבר עשרות שנים למרות ההבטחות של הממשלות השונות וכל הסיסמאות על תקציבים וימי בן-גוריון, וטקסים ונאומים, ושרים שבאים והולכים - ושום דבר אמיתי לא קורה באזור שלנו.

מאיר בביוף: אנחנו רואים בעיר הבה"דים מעין פרויקט מבחן, ואנחנו קושרים אותו למצב ברמת חובב ולהיפך.

מאיר בביוף: ואנחנו אומרים חד-משמעית: נושא הבריאות חשוב לנו מאוד.

מאיר בביוף: אני עצמי ירוק בנשמתי.

מאיר בביוף: מי שמכיר אותי יודע שלא סתם לקחתי את תפקיד יושב ראש הוועדה לאיכות הסביבה בעיריית באר-שבע.

מאיר בביוף: אבל עם כל הכבוד אני גם רואה את המציאות הכלכלית והחברתית בנגב ובסביבה, כולל הבדואים, שאני קרוב אליהם, ואני אומר שחייבים לחבר בין הדברים.

מאיר בביוף: הגענו למצב שאנחנו נמצאים רגע לפני החיבור הסופי.

מאיר בביוף: אני מסכים במאה אחוזים על-פי הידע שיש לי כחבר מועצת רמת חובב.

מאיר בביוף: שמענו את ראש המועצה, שמענו המנכ"ל ואת אנשי המשרד להגנת הסביבה.

מאיר בביוף: יש שינוי עצום במה שקורה היום ברמת חובב לעומת מה שקרה שם לפני שנים.

מאיר בביוף: ציפי מצטיירת כמתנגדת העיקרית לא באשמתך- -

ציפי איסר-איציק: אני לא מתנגדת, אני רק רוצה לראות, אולי אפילו אתמוך- -

מאיר בביוף: יש לי עוד כלי מידע לבחון את הדברים מעבר למומחים, לגאונים, לקרונות הניטור.

מאיר בביוף: אני גר בבאר-שבע.

מאיר בביוף: אני לא חי במקום רחוק ומתפרנס ממנו.

מאיר בביוף: אני גר שם, אני חי שם.

מאיר בביוף: אני מריח את הריחות בעצמי.

מאיר בביוף: אני נמצא הרבה מאוד ברמת חובב, גם בתוקף תפקידי המרכזי.

מאיר בביוף: הגיע הרגע לסיים את הסיפור הזה.

מאיר בביוף: לפני שבועיים היינו אצל שר הביטחון, והוא אמר וכל צמרת משרד הביטחון שמבחינתם הטרקטורים עולים לשטח ביולי 2007.

מאיר בביוף: אבל תביאו לי את ההסכם בין התעשייה לבין המשרד להגנת הסביבה, תסיימו את הסיפור הזה כדי שנוכל לתת הוראה לכלים לעלות על השטח ולהתחיל לעבוד.

מאיר בביוף: אנחנו זקוקים לפרנסה ולהתפתחות הזאת, ואנחנו לא רוצים שבריאותנו תיפגע.

מאיר בביוף: אין סתירה בין הדברים.

גאלב מג'אדלה: דוד כהן, הממונה על המחוז במשרד הפנים.

גאלב מג'אדלה: בבקשה.

דוד כהן: כל ההצעות לעשות שינויים ברמת חובב עדיין מחייבים תוכניות.

דוד כהן: אנחנו לא המתנו להסכם, כבר קיימנו דיון בוועדה המחוזית ביום ראשון.

דוד כהן: קבענו את העקרונות.

דוד כהן: אני שמח להודיע שמשרד התמ"ת כבר בחר חברה מנהלת בשם תה"ל.

דוד כהן: אנחנו עומדים להזמין אותה בימים הקרובים אלינו ולסכם אתם תוכנית עבודה להגשת תוכניות שיקבלו עדיפות גבוהה בוועדה המחוזית לאחר שנעמוד בלוח הזמנים עם המשרד להגנת הסביבה.

גאלב מג'אדלה: תודה.

גאלב מג'אדלה: התעשיינים, בבקשה.

יוסי אריה: הדיון שהתפתח בין השר לבין גברת איסר לבין השר היה מוזר בעיניי.

יוסי אריה: כשמתקן השפכים של רמת חובב קרס נסענו לאירופה: ל- TNO, ל-DHV – לכל מי שמייצר את המוצר שאנחנו מייצרים.

יוסי אריה: המתחרים שלנו באירופה לוקחים את השפכים התעשייתיים, מערבבים אותם עם שפכים עירוניים, מוציאים איכות שפכים טובה למים, ומשם לים הצפוני.

יוסי אריה: באתי עם הרעיון הזה למשרד להגנת הסביבה, ובניגוד לציפיות שלי אדון יוסי ענבר אמר, לא בא בחשבון, בישראל זה לא ילך.

יוסי אריה: אז נכנסנו לתהליך להתאים את הטכנולוגיה המערבית ואת הדרישות המיוחדות - - - ישראל.

יוסי אריה: אדוני היושב ראש, השקענו הרבה מאוד כסף, מאות מיליוני דולרים, זה לא רק מאה מיליון דולר, זה כבר הרבה יותר.

יוסי אריה: התחלנו להקים במקביל את המתקנים.

יוסי אריה: נכנסנו לתהליך של עימות.

יוסי אריה: שזה לא יהיה בעיניך קל, זה לא שמחר בבוקר מישהו אומר שיהיה 20 IPPM ולא 10IPPM .

יוסי אריה: אם היינו קמים עם דברים כאלה היינו מוצאים את עצמנו בעוד 10 שנים כמו שקודמנו מצאו את עצמם ב-2005.

יוסי אריה: כששאלתי את האירופים כמה זמן ייקח לנו לגמור תהליך כזה, האופטימיים ביניהם אמר לי שתהליך האדפטציה של התנאים, יחד עם היישום של הטכנולוגיות באירופה, לקח בין 8-11 שנים, ואדון ענבר רוצה 3 שנים.

יוסי אריה: היו שני שלבים: בתהליך אחד הוחלט על האב-טיפוס של הפתרון, שבו כולם היו שותפים, ובשלב הזה היו שינויים מפה עד להודעה חדשה.

יוסי אריה: ניהל אותם האדון ברוורמן ואתו עוזרו הנאמן ד"ר אבי זוהר.

יוסי אריה: לאחר מכן היה דיון מקצועי שגם הוא אמור להסתיים בתהליך של גישור.

יוסי אריה: לכן במיוחד כשמדובר בתעשייה קריטית למדינת ישראל – 2,000 עובדים במעגל הראשון, 6,000 עובדים במעגל השני שיש לנו חשיבה מה קורה אתם בעתיד.

יוסי אריה: יש לנו גם מתחרים מהעולם שלוחצים אותנו מכל הכיוונים.

יוסי אריה: נכנסנו לתהליך הזה והיינו מופתעים מאוד מהתגובה של אדם, טבע ודין, במיוחד שאדם טבע ודין היו בשבוע שעבר בהתאחדות ולא שאלו אותנו כלום- -

ציפי איסר-איציק: אני לא זוכרת שהייתי בהתאחדות, תזכיר לי.

יוסי אריה: איפה שהיית ופגשת את - - -לא שאלת אותו על רמת חובב.

יוסי אריה: היית שואלת אותו הוא היה עונה לך.

ציפי איסר-איציק: אני לא זוכרת שפגשתי אתכם ברמת חובב.

גאלב מג'אדלה: היא חושבת שהייתם צריכים להעביר להם.

גאלב מג'אדלה: אתה חושב שצריך לשאול אתכם.

יוסי אריה: היא יודעת להגיע אלי.

גאלב מג'אדלה: אנחנו נתווך ביניכם.

משה גפני: זה לא הוגן לתקוף את אדם, טבע ודין.

משה גפני: הם עושים את עבודתם.

יוסי אריה: אני לא תקפתי, אני רק קבעתי עובדה.

ציפי איסר-איציק: כרגע הוא נתן לי את ההסכם.

משה גפני: אז הבעיה נפתרה, יש להם ההסכם.

יוסי אריה: יש לי בכל זאת תסכול.

יוסי אריה: ועדת ההיגוי בהחלטת הממשלה קבעה שהמדינה לא תברח מנושא התשתיות.

יוסי אריה: סעיף 7(א) בהחלטת הממשלה אומר שהמדינה תתערב ותתמוך בתקציבים ובתשתיות שקשורות לרמת חובב, ולא תשאיר את כל העלות רק לתעשייה.

יוסי אריה: משום מה התעשייה מקיימת את חלקה – אפשר להתווכח אם אנחנו עושים את זה בגבולות הזמן שדורשים מאתנו, ואין לנו גם ברירה כי יכולים להכניס אותנו לבית-סוהר אם לא נעמוד בדרישות האלה.

יוסי אריה: והמדינה, כאילו לא הייתה החלטת ממשלה, כאילו לא היה המנכ"ל אילן כהן, כאילו לא היה שום דבר.

יוסי אריה: המדינה נעלמה.

יוסי אריה: אנחנו נשארנו עם המשרד להגנת הסביבה.

יוסי אריה: פתאום אנחנו מוצאים אותם מתווכחים על תקנים- -

משה גפני: זה היה ההסכם ביניכם?

יוסי אריה: לא, זאת הייתה החלטת ממשלה.

משה גפני: אתה בתור תעשיין תלמד לעשות הסכם כתוב וחתום, אל תסמוך על ההחלטות שלהם.

גאלב מג'אדלה: הוא אומר לך את זה כי הוא מתקרב להסכם קואליציוני.

משה גפני: זה ממש לא רלוונטי, אני אומר לך את זה כעיתונאי.

דב חנין: אדוני היושב ראש, אדוני השר.

דב חנין: הדיון הזה חשוב, ואני לא רוצה להיכנס לפרטים, אלא להתייחס לעניין עקרוני אחד.

דב חנין: אני הסכמתי אתך, אדוני השר, בגישה שהפגנת מאז נכנסת לתפקיד, שבנושאים עקרוניים שיש בהם ויכוח ציבורי, אתה מעלה את הנושא על השולחן, שומע את כל הגורמים המעורבים לפני שמתקבלת החלטה.

דב חנין: לפעמים הוויכוחים האלה קשים, לפעמים הוויכוחים האלה מסתברים פחות קשים, אבל חשובה פה הגישה העקרונית.

דב חנין: בנושא הזה ההרגשה שלי היא קשה, והטענות שלי הן לא אליך ולא למשרד.

דב חנין: באיזשהו מקום תהליך הגישור כמו שהתבצע ירד מהפסים.

דב חנין: לא נוח לי לדבר כשחברי, חבר הכנסת ברוורמן, לא נמצא, אבל התנהל משהו מאוד לא תקין בכל המהלך.

דב חנין: המטרה הייתה לכנס את הצדדים הרלוונטיים מסביב לשולחן ולקיים דיון עד שייצא עשן לבן.

דב חנין: באיזשהו שלב לפני למעלה משנה חלק מהצדדים הרלוונטיים יצאו מן התמונה והמשיך חלק אחר של הצדדים – אתם, המשרד והמפעלים- -

גדעון עזרא: נגב בר-קיימא.

קריאות: והמועצה.

דב חנין: והמועצה שמורכבת כפי שהיא מורכבת- -

יוסי זיו: אתם יכולים לשנות את ההרכב.

דב חנין: זה בידינו בכנסת, אנחנו נטפל בזה.

דב חנין: המשיכו לשבת ולגבש רעיונות ומחשבות, ולמעשה מהשלב הזה הדברים נעשו בצורה לא שקופה כלפי הארגונים הסביבתיים.

דב חנין: כולכם מדברים על אדם, טבע ודין, אבל ההרגשה קשה בכל הארגונים הסביבתיים בתחום הזה.

קריאה: - - -

דב חנין: לנגב בר-קיימא יש גישה משלהם, וזכותם להציג אותה.

דב חנין: אבל אני אומר את זה מהיכרות עם חברים בארגונים סביבתיים רבים.

בלהה גבעון: הכול פתוח, לא סגרנו כלום.

בלהה גבעון: כולם הוזמנו.

דב חנין: אני חייב להגיב גם על מכתב של חבר הכנסת ברוורמן לוועדה.

דב חנין: עם כל הכבוד, אי-אפשר לקבל כזה מכתב כי הנושא של רמת חובב הוא לא בעיה פרטית של מי שבמקרה היה בתהליך.

דב חנין: יש כאן עניין ציבורי, טוב מאוד שאנחנו מקיימים דיון בוועדה הזאת.

דב חנין: זה נושא רלוונטי לכלל הציבור, וכלל הציבור צריך להיות מעורב בו דרך הכנסת ודרך ועדותיה.

גאלב מג'אדלה: טוב שיש לך מסמך מאשר שום דבר.

דב חנין: אני רוצה להציע דבר לטובת העניין ולא מתוך רצון לתקוע שום דבר, להיפך.

דב חנין: יש היום טיוטה של הסכם שכמו שאנחנו יודעים השטן נמצא בשאלה: השטן נמצא בשאלה האם קובעים תקן כזה או אחר.

דב חנין: הדברים שיוסי אמר פה הם עקרוניים וכלליים.

דב חנין: יוסי לא התייחס לשאלה מה ייקבע בדיוק מבחינת המספרים, וזה לא היה תפקידו כרגע.

דב חנין: תהיה טעות לחתום סופית על ההסכם בלי לקיים קודם את הדיון.

דב חנין: אפילו אם זה ייקח עוד שבוע, תביאו את ההסכם בפני הגורמים הרלוונטיים ותסבירו שאתם רוצים להגיע לחתימה עם התעשייה, ותבקשו מהם להעיר את הערותיהם בצורה עניינית ביותר.

דב חנין: הם יעירו בצורה עניינית לגמרי את הערותיהם, ואז תקיימו דיון בפורום שאתם תקבעו; תושיבו את כל הצוותים סביב השולחן, ואני בטוח שרק טוב ייצא מזה.

דב חנין: אם לא תשתכנעו מההערות שלהם, לא תשתכנעו.

דב חנין: תשתכנעו מההערות שלהם – תהיה תועלת לכלל הציבור בישראל.

דב חנין: לכן אני מציע לעשות את המהלך הזה אפילו אם זה ייקח עוד שבוע או שבועיים, לאפשר לאנשים להתייחס לטיוטה לפני שחותמים עליה- -

גדעון עזרא: יחליטו להפחית מ-20 IPPM ל-12 – אתה יודע איזו מהפכה?

גדעון עזרא: אתה מתחיל את כל הדיון מחדש.

גאלב מג'אדלה: זאת הצעה.

דב חנין: אם יוסי ענבר יאמר לך שההצעה שלהם בלתי אפשרית ותוקעת את ההסכם – אתה לא חייב לקבל את עמדתם.

גדעון עזרא: שיאמרו את עמדתם עכשיו.

דב חנין: אבל הם לא יודעים לאיזה ערכים להתייחס.

יצחק אהרונוביץ': אני מברך את השר שאתה רץ, מקדם ועושה.

יצחק אהרונוביץ': צריך לראות את המטרות הלאומיות עם כל הדברים הנוספים שיש בדרך.

יצחק אהרונוביץ': צריך להביא את זה להחלטה, קבעת תאריך, ואחר-כך להביא להחלטת ממשלה, כי הכול תקוע.

יצחק אהרונוביץ': גם אני כמו חבר הכנסת חנין חושב שהמסמך שהגיע אתמול בלילה והונח בפנינו לקריאה רק היום בבוקר לא מכובד לוועדה ולא לכותב המכתב, אף על פי שהכותב מאוד מכובד, ואני מאוד מעריך אותו.

יצחק אהרונוביץ': אנחנו שומעים את הגופים.

יצחק אהרונוביץ': נעשתה שם מהפיכה.

יצחק אהרונוביץ': היו מהלכים רבים בשנים האחרונות.

יצחק אהרונוביץ': יש דברים שלא הכרתי אז שנעשים כיום.

יצחק אהרונוביץ': הדברים האלה במגמת שיפור ותיקון.

יצחק אהרונוביץ': יש לי בקשה אחת לשר ומצטרף לדבריו של חבר הכנסת חנין.

יצחק אהרונוביץ': נושא השקיפות מאוד חשוב.

יצחק אהרונוביץ': צריך לשים מסמך מסכם לפני הדיון המסכם.

יצחק אהרונוביץ': זה בריא ונכון, ולא אם לומר שאם הם רוצים הם יכולים להגיש את זה היום.

יצחק אהרונוביץ': היום הם לא מוכנים להגיש כי הם לא ראו את הטיוטה או אין מסמך.

יצחק אהרונוביץ': יש הרבה רכילות והרבה דברים לא סגורים.

יצחק אהרונוביץ': לפני שמקיימים את הדיון צריך לשים מסמך מסכם או טיוטה לאישור.

יצחק אהרונוביץ': הסמנכ"ל התחייב, ואני מקווה שתאשר את זה.

יצחק אהרונוביץ': שתהיה שקיפות גם למנכ"לית ולחברה, גם לתושבי האזור ולא לקבל את המסמך רק ב-21 כי מאוד קשה לקבל את ההחלטה באותו רגע.

יצחק אהרונוביץ': לסיכום, אני פונה לאלוף משנה כליפי.

יצחק אהרונוביץ': לפני חודש וחצי הייתי בדיון מאוד חשוב בצבא בראשותו של סגן הרמטכ"ל עם ראש אג"ת, והוא אמר מפורשות שכרגע יש שני דברים שמעכבים בנושא עיר הבה"דים: קודם כל ההחלטה לגבי הגישור; והדבר השני הוא נושא התקציב.

יצחק אהרונוביץ': אני אומר את זה לגילה כי כרגע זה לא מתוכנן בתקציב של משרד הביטחון להקמה לקראת יולי 2007.

גילה כליפי: אנחנו הצגנו את זה בפני מנכ"ל ראש הממשלה לפני כשנה וחצי- -

יצחק אהרונוביץ': לכן לי חשוב להבהיר כי זה לא הוכנס.

יצחק אהרונוביץ': אם היא אומרת שזה כן הוכנס אני מאוד שמח כי זה פתרון ליישובים בדרום, לתושבים, למשפחות שם.

גאלב מג'אדלה: המשרד למשנה ראש הממשלה.

נח כנרתי: בדיון שהיה אתמול אצל השר יחד עם מנכ"ל משרד הביטחון, השר לפיתוח הנגב והגליל, שמעון פרס ביקש להאיץ ולסיים את החתימה ולהביא במהירות להחלטת ממשלה.

רעיה וולקן: אני יושבת ראש ועדת איכות סביבה במועצה האזורית רמת הנגב.

רעיה וולקן: אני תומכת בכל מילה שאמר בצורה מאוד יפה חבר הכנסת דב חנין.

רעיה וולקן: יש מצב מסוים שאנחנו רגילים לו שהמשרד להגנת הסביבה הוריד תנאים ברשיון עסק למפעל מסוים וסביר שהציבור לא יתערב בדרך-כלל במצב כזה.

רעיה וולקן: המשרד להגנת הסביבה נתן תנאים לרשיון העסק, המפעלים טענו שהם לא יכולים לעמוד בהם ונכנסו לתהליך של משא ומתן- -

גאלב מג'אדלה: גישור.

רעיה וולקן: בתהליך המשא ומתן יש כמה צדדים.

רעיה וולקן: כאשר זה נפתח למצב של משא ומתן ברור שגם לתושבים מותר לדעת מהם הדברים.

רעיה וולקן: תמוה בעיניי שהמשרד לא רוצה שהציבור יהיה שותף כי בסך-הכול הציבור יתמוך במשרד ויעזור לו בדיונים הסוערים עם התעשייה.

רעיה וולקן: במיוחד עמותת אדם, טבע ודין שיכולה לתרום את חלקה- -

גאלב מג'אדלה: במקרה הזה הדיונים לא יהיו סוערים, התעשיינים נכנעו.

רעיה וולקן: אני לא בטוחה שהתעשיינים נכנעו לגמרי, אני עצמי גם לא מכירה את מה שהיה שם, וכל תהליך לא שקוף, הוא חשוד בעיני התושבים.

רעיה וולקן: אם הכול היה בסדר התושבים לא היו חושדים.

רעיה וולקן: אי שקיפות גורמת לנו לחשדות.

גדעון עזרא: מדוע לא הגעת לישיבות כשבלהה קראה לך?

רעיה וולקן: אני לא שייכת לנגב בר-קיימא.

גדעון עזרא: לא, זה הנגב.

גדעון עזרא: זה פורום של אנשים מכל הארגונים.

גדעון עזרא: מה שאת אומרת הוא מאוד מגמתי.

רעיה וולקן: כשאני אומרת שקיפות, כוונתי היא לא לקבל את הקווים הכלליים, אלא לקבל מספרים.

רעיה וולקן: כי כמו שנאמר, המספרים הם המהותיים פה וחשובים.

רעיה וולקן: חשוב להשוות את המספרים.

רעיה וולקן: יכול להיות שהציבור יגיד שזה הסכם מצוין.

רעיה וולקן: אבל זכותנו להגיד את זה.

יונתן סער: אני מנכ"ל מחזור פלסמה ברמת חובב.

יונתן סער: אנחנו עומדים לפתור חלק גדול מבעיות זיהום הסביבה ברמת חובב, כולל בור 181 ובעיות של זיהום אוויר.

יונתן סער: אנחנו עומדים להקים מתקן שיטפל ב-10 טון פסולת עירונית פסולת מסוכנת.

יונתן סער: אנחנו בתחרות עם החברה לשירותי איכות הסביבה.

יונתן סער: אנחנו עומדים להיכנס למשא ומתן עם המפעלים הגדולים.

יונתן סער: אנחנו מאוד תומכים בהסכם הזה שאנחנו לא יודעים מה כתוב בו כיוון שאנחנו רואים את הפעילות בשטח.

יונתן סער: המפעלים עשו עבודה יוצאת מן הכלל, השקיעו סכומי עתק.

יונתן סער: אנחנו יחסית לגודל שלהם נשקיע עשרות מונים יותר מפני שאנחנו חברה קטנה.

יונתן סער: מי שהיה לפני 3 שנים ברמת חובב והיום, יכול להריח את ההבדל.

יונתן סער: כדאי להכניס בהסכם את האפשרות לשנות את התקנים בעתיד לפי הדירקטיבה העתידית של השוק המשותף.

יונתן סער: היום המפעלים יכולים לייצא לשוק המשותף אף על פי שהם לא עומדים בתקנות של הגנת הסביבה.

יונתן סער: בעתיד אי אפשר יהיה לייצא סחורות או מוצרים מן הארץ, כי המפעלים לא יקבלו את אישור המשרד להגנת הסביבה אם הם לא יעמדו בתקנים הנדרשים.

יונתן סער: לכן אם אפשר להשאיר פתוח שאם יהיה שינוי בהסכם השוק המשותף, ישנו את זה.

יונתן סער: כמו-כן אנחנו מבקשים שיופיע בהסכם שהמשרד יחד עם המפעלים יבחנו טכנולוגיות חדשות שתגענה במשך תקופת ההסכם הראשוני הקיים.

משה גפני: אנחנו בדילמה שבאה לביטוי חד בדיון הזה.

משה גפני: כולנו מעונינים בפיתוח המדינה וביצירת מקומות תעסוקה שתורמים הרבה מאוד למשק המדינה, כמו המפעלים ברמת חובב.

משה גפני: אבל כולנו רוצים שתהיה בריאות ושהמפעלים לא יגרמו לפגיעה באנשים, ויש חשש כזה ברמת חובב.

משה גפני: אני מרגיש מאוד נבוך בדיון הזה.

משה גפני: אל"ף משום שאבישי ברוורמן הוא חבר שלי, ואני נאלץ לא לקבל את מה שהוא ביקש מאתנו.

משה גפני: אני מברך את יושב ראש הוועדה על שאתה מקיים את הדיון, ואני מברך את השר ואת אנשיו על שהם משתתפים בדיון הזה.

משה גפני: רמת חובב הוא אינו נושא של סכסוך בין שני צדדים שלקחו מגשר, רמת חובב הוא נושא מרכזי מאוד לתושבי הנגב, שחשוב גם לבריאות וגם לאיכות חייהם.

משה גפני: אני נבוך מכיוון שאני לא מבין מה הבעיה.

משה גפני: יש טיוטה של הסכם, שגם אם לא כולם מכירים אותו, כמו יונתן סער, מברכים עליו- -

גאלב מג'אדלה: הברכה שלו באה בעקבות המעקב שלו וההתחדשות והשיפור שלהם בשטח.

משה גפני: בסדר.

משה גפני: להסכם יש משמעות רבה.

משה גפני: הטיוטה של ההסכם הזה צריכה להינתן גם לאדם, טבע ודין, גם לגברת מרמת הנגב ולכל מי שנמצא באזור ועוסק בעניין הזה.

משה גפני: הרי מה יקרה.

משה גפני: אם נותנים את הטיוטה אתם לא חייבים לקבל את ההשגות.

משה גפני: אתם נותנים את הערכים, אתם נותנים את המספרים הקטנים הקריטיים והחשובים.

משה גפני: יבואו אדם טבע ודין ויגידו שזה לא מקובל עליהם, והם חושבים שצריך שיהיה פחות, לא חשוב מה יאמרו.

משה גפני: אם הם יאמרו דברים נכונים, כמו ששמעתי מהם הרבה פעמים, תשפרו את הדבר.

משה גפני: אם לא תתנו להם, ויהיה מצב שההסכם הוא מצוין, ויהיו קבוצות באוכלוסייה או ארגונים ירוקים שיגידו שאולי בגלל החשדות אפשר היה לעשות יותר, אבל לא שמעתם אותם – הם יכולים לנקוט הליכים שיעכבו את ההסכם.

גאלב מג'אדלה: זה רעיון שהוא מוכר לכם עכשיו.

משה גפני: לא.

משה גפני: אני מצטרף לחבר הכנסת דב חנין בעניין הזה, וגם חבר הכנסת אהרונוביץ' אמר פחות או יותר את הדברים.

משה גפני: צריך לתת להם את זה, לשבת אתם ליד השולחן, לא יקרה שום דבר.

משה גפני: אם הם יגידו דברים לא הגיוניים לא תקבלו את זה.

משה גפני: תפקידה של הממשלה לבצע; תפקידה של הכנסת באמצעות ועדת הפנים והגנת הסביבה היא לפקח על מה שאתם עושים.

משה גפני: מה שאתם עושים הוא מצוין, לפעמים אתם גם עושים טעויות, ואנחנו מחכים לתפוס אתכם בטעות.

משה גפני: אל תאפשרו לנו את זה.

גאלב מג'אדלה: זה רעיון שהוא מוכר לכם עכשיו.

יוסי זיו: אני רוצה להעמיד דברים על דיוקם.

יוסי זיו: אין חומרים שרלוונטיים לרמת חובב ואינם מנוטרים.

יוסי זיו: חלק מנוטרים בתחנות הניטור, ומה שאי-אפשר לנטר בתחנות הניטור מנוטר במערכות אחרות.

יוסי זיו: זה נושא להרצאה של שעה לפחות.

יוסי זיו: אין בעולם מערכת ניטור ברמה של רמת חובב.

יוסי זיו: דבר שני.

יוסי זיו: בגישור יש שני מרכיבים: ליבת הגישור שהיא הצדדים המשפטיים בהסכם הגישור, והצד השני הוא המשתתפים בגישור.

יוסי זיו: בתהליך הגישור בזמנו נשאלו הארגונים הסביבתיים האם מישהו מהם רוצה להיכנס לליבה חוץ מנגב בר-קיימא, והתשובה הייתה "לא"- -

ציפי איסר-איציק: תדייק.

ציפי איסר-איציק: אדם, טבע ודין ישבו שם.

ציפי איסר-איציק: אני ישבתי שם לידך.

יוסי זיו: אפשר לעשות את העבודה.

יוסי זיו: זאת עבודה מקצועית ומורכבת, יש הרבה מאוד ייעוץ מגורמים בחו"ל.

יוסי זיו: זה לקח הרבה זמן, הייתה מלחמה בדרך.

יוסי זיו: זאת הסיבה שעברה שנה.

יוסי זיו: כמי שמתעסק בזה 16 שעות ביממה, לדעתי, הסכם כזה, פירוט כזה ודיוק כזה כמו שקיים בנושא שטחי רמת חובב לא קיים בארץ, ואני לא יודע אם קיים בעולם.

גדעון עזרא: שמחתי על הדיון, היה דיון חשוב.

גדעון עזרא: פעם ראשונה שמעו בנוכחות התעשיינים, בנוכחות המשרד, בנוכחות נגב בר-קיימא וכל מי שרצה להיות בדיונים את משרד הפנים ואת משרד המשנה לראש הממשלה – כולם יודעים במה מדובר.

גדעון עזרא: בנושא הזה הבאנו לידיעתכם את הדברים באופן כללי.

גדעון עזרא: צריך להבין שההסכם עדיין איננו חתום, ואני לא יודע באיזה תאריך הוא ייחתם.

גדעון עזרא: אני מבטיח שכאשר ההסכם ייחתם, לפני 21 בחודש, אני אעביר אותו לידיעת הגורמים.

גדעון עזרא: אם ההסכם לא ייחתם אני לא אביא אותו.

גדעון עזרא: ב-21 בחודש נשמע את ההערות שלכם, וזה מה שיהיה.

גדעון עזרא: אני לא אביא הסכם בלתי חתום לידיעת מישהו, זה לא נכון ולא צריך.

גאלב מג'אדלה: אתה צופה עיכובים בחתימה?

גדעון עזרא: אחרי שיחות שהיו לי עם יוסי אין מניעה, אבל העובדה היא שההסכם עדיין לא חתום.

גאלב מג'אדלה: איזה יוסי?

גאלב מג'אדלה: יוסי זיו?

גדעון עזרא: יוסי אריה.

גדעון עזרא: המועצה חשוב מאוד, אבל התעשיינים מביאים את הכסף.

גדעון עזרא: אבל בעובדה ההסכם עוד לא חתום.

גדעון עזרא: יוסי זיו.

גדעון עזרא: המועצה חשובה מאוד, אבל התעשיינים נותנים את הכסף.

גדעון עזרא: עד שתהיה חתימה היא לא תהיה.

גדעון עזרא: אם היא תהיה לפני 21 בחודש אני אפיץ את זה.

גדעון עזרא: נוח כינרתי ומאיר בביוף וגם חברי הכנסת שיש חשיבות רבה מאוד לגמור את הסאגה הזאת.

גדעון עזרא: אתם שמעתם את הדברים.

גדעון עזרא: למי שיש הערות, נא לשלוח ליוסי ענבר הערות בונות, שלפי דעתכם צריך לשנות מעכשיו כדי שנראה אם נוכל להביא את זה בחשבון בסיכום.

גדעון עזרא: עכשיו הייתי באירופה.

גדעון עזרא: נפגשתי עם ממשלות, ישבתי עם חברות ועם ארגונים ירוקים.

גדעון עזרא: אני מודיע לכם, לא ראיתי שיתוף פעולה כזה.

גדעון עזרא: כמו שנגב בר קיימא מקיימת אתנו ועם התעשיות, כך נעשה באירופה, ולא כפי שנוצר בדיון הזה עם אדם, טבע ודין.

גדעון עזרא: בואו נסגל לעצמנו שכולנו עובדים לטובת כל עם ישראל.

גדעון עזרא: בעניין הבדואים.

גדעון עזרא: יושבים שם בדואים שלא כחוק, ואני צריך היום לקבוע את הערכים שלי, לפי תושבים שיושבים שם שלא כחוק.

גדעון עזרא: אני רוצה שיעברו למקום קבוע.

גדעון עזרא: אין שם שום הוכחה למחלות, עושים ניטור והכול.

גדעון עזרא: אבל מכאן ועד להגיד שבגלל יישוב בלתי חוקי אני אפסיק להפעיל את רמת חובב זה מוגזם.

גאלב מג'אדלה: מה זה ישיבה בלתי חוקית?

גדעון עזרא: הם התיישבו שם שלא כדין.

גאלב מג'אדלה: מתי הם התיישבו שם?

גדעון עזרא: אני לא יודע מתי.

גאלב מג'אדלה: לפני 48' או אחרי 48?

גאלב מג'אדלה: בטח, אחרי 48'.

גאלב מג'אדלה: זאת התיישבות שקמה אחרי שרמת חובב כבר קמה.

גאלב מג'אדלה: תציע לממשלה להתחיל אתם במשא ומתן כדי להעביר אותם למקום קבוע.

גדעון עזרא: יש יחידה שתפקידה לטפל ביישובים הללו.

גדעון עזרא: מנהל המחוז במשרד הפנים יודע בדיוק - -

קריאה: אולי יהיה דיון אצל היושב ראש על הנושא הזה בדיוק.

גדעון עזרא: אני רוצה לעבוד עם טבע ודין כהלכה.

גדעון עזרא: אני מבקש מכם שנלך לגופו של עניין, ונסתכל עם הפנים.

גדעון עזרא: זאת הבעיה שלנו, להסתכל עם הפנים קדימה ולתקן את כל הטעון תיקון.

גדעון עזרא: יש הרבה מאוד דברים בארץ שצריך לתקן אותם, ויש דברים שאני מסכים איתכם.

גדעון עזרא: אבל לבוא היום ולגלגל את מה שהיה ב-2001, וב-2003 זה פשוט לא רלוונטי.

ציפי איסר-איציק: תן את ההסכם.

גדעון עזרא: אני אמרתי לך, אם יהיה לפני 21 בחודש תקבלי אותו.

גדעון עזרא: אני לא אתן טיוטה שאין עליה חתימה.

גדעון עזרא: לא אתן דבר שאני לא יכול להגיד שזה מה שיהיה.

גאלב מג'אדלה: תודה רבה.

גאלב מג'אדלה: אני מציע לאדוני השר להעביר לוועדה את הטיוטה.

גדעון עזרא: אני לא מעביר לאף אחד טיוטה, זה לא רציני ולא נכון.

גאלב מג'אדלה: כדי להרגיע את אדם, טבע ודין.

גדעון עזרא: אני רוצה שהיום אחרי הצוהריים הם יחתמו.

גדעון עזרא: אם יוסי אריה ויוסי זיו יוכלו לחתום היום, אני בעד זה, ואני אפעיל הכול.

גאלב מג'אדלה: - - -

גדעון עזרא: אני לא מעביר אליכם.

גדעון עזרא: אני לא מעביר טיוטה שאחר-כך יגידו "לא על דעתנו".

גאלב מג'אדלה: אם אתה רוצה לשתף אותם- -

גדעון עזרא: אני משתף אותם ב-21 בחודש.

גאלב מג'אדלה: אתה בעד שיתוף הקהילה והארגונים, נכון?

גאלב מג'אדלה: איך אתה משתף אותם בהסכם חתום?

גאלב מג'אדלה: מה מהות השיתוף של ארגון זה או אחר לאחר חתימה?

גדעון עזרא: נתת להם להציג את הדברים.

גדעון עזרא: לא נתת להם לסיים.

גדעון עזרא: פרט לדיבורים על 2001 ו-2003 אני לא שמעתי מהם שום דבר מהן הדרישות שלהם נכון להיום.

גאלב מג'אדלה: - - -

גדעון עזרא: הם לא אמרו מהן הדרישות.

גדעון עזרא: שיביאו את הנקודות שמטרידות אותם, תהיה פגישה שלכם עם יוסי ענבר ועם אנשים מהמשרד כדי לעמוד על הנקודות הללו בלי קשר לטיוטה.

גדעון עזרא: כשיהיה הסכם נשמח להפיץ אותו.

גדעון עזרא: אני לא מביא טיוטה.

ציפי איסר-איציק: אני לא יכולה להתייחס למשהו שלא קיבלתי ולא ראיתי אותו.

גדעון עזרא: למה לא באת לדיונים?

גאלב מג'אדלה: אני מציע שתתקיים פגישה משותפת עם הסמנכ"ל הבכיר של המשרד להגנת הסביבה, יוסי ענבר, עם ארגון אדם טבע ודין בהרכב מלא בכבוד הראוי.

גאלב מג'אדלה: יתקיים דיון מקצועי, תכליתי וענייני.

גדעון עזרא: יהיה גם מישהו מהתעשייה בדיון הזה.

גאלב מג'אדלה: מה אכפת לך מהתעשייה?

גאלב מג'אדלה: מה, אתה דואג לתעשייה?

משה גפני: התעשייה היא באמת לא צד בעניין הזה.

משה גפני: הם צד בהסכם, אבל לא בפגישה הזאת.

גדעון עזרא: הם צריכים לבצע.

משה גפני: הם לא יכולים לבצע אם לא תאשר להם.

גאלב מג'אדלה: אבל אם אחר-כך אתה מתייעץ עם התעשיינים, מישהו מונע ממך?

גדעון עזרא: התעשייה לא פחות חשובה מאדם, טבע ודין.

משה גפני: זה נכון, מה זה קשור?

משה גפני: רוצים להגיע להסכם.

גאלב מג'אדלה: אני לא רוצה שהתעשיינים יהיו בפגישה הזאת כדי שתהיה ישיבה בלי מתחים.

גאלב מג'אדלה: אני רוצה שהישיבה תהיה עניינית ורגועה.

גאלב מג'אדלה: תבואו בהרכב מלא, תשרו אווירה טובה.

גאלב מג'אדלה: תדווחו לי על הפגישה, ולפני 21 בחודש אני רוצה לבוא עם הפנים לקהילה.

גדעון עזרא: אתה לא יכול לסכם מי מהמשרד שלי ייפגש עם מי.

גדעון עזרא: אני מבטיח לך ישיבה עם אדם טבע ודין ואנשים רלוונטיים.

גאלב מג'אדלה: אתה תעבוד עם מי שאתה רוצה, אני לא אומר לך אנשים.

גאלב מג'אדלה: היות שאני מכיר את יוסי הרבה זמן כי אנחנו עובדים בשיתוף פעולה, ואני יודע שהוא קונסטרוקטיבי- -

גדעון עזרא: הוא מאוד קוסטרוקטיבי, אבל לא כך הם רואים את הדברים.

גאלב מג'אדלה: אני מדבר על עצמי, יושב ראש הוועדה שרוצה לעזור לך.

גדעון עזרא: תבוא גם אתה לישיבה.

גאלב מג'אדלה: אני אבוא.

גאלב מג'אדלה: אני הייתי ברמת חובב.

גאלב מג'אדלה: זה שאני לא מאוהב בתעשיינים- -

גדעון עזרא: למה לא מאוהב?

גדעון עזרא: אתה לא מאוהב בתעשייה במדינת ישראל?

גדעון עזרא: הלוואי על כולם כזאת תעשייה.

גאלב מג'אדלה: לא מכירים בתעשייה בציבור הערבי, רק בשל היהודים.

גאלב מג'אדלה: אנחנו רוצים להישאר ב"חוצה ישראל", לא לרדת לסמטאות.

גאלב מג'אדלה: אנחנו רוצים שיתקיים בשבוע הבא דיון ענייני.

גאלב מג'אדלה: אני בטוח ביכולות שלכם, אתם יכולים לתרום לעניין.

גאלב מג'אדלה: אנחנו לא רוצים שמישהו יהיה בתחושה כאילו הדבר מוסתר.

גאלב מג'אדלה: לפני הישיבה קיימתי שיחה עם השר גדעון עזרא – הוא מוכן לכל דבר.

גאלב מג'אדלה: הוא פתוח יותר מכל אחד אחר.

גאלב מג'אדלה: בשבוע הבא יתקיים דיון, תהיו מוכנים, תביעו את דעתכם, יתייחסו אליכם בכבוד הראוי.

גאלב מג'אדלה: אני מכיר את יוסי, ואני יודע עד כמה הוא פתוח.

גאלב מג'אדלה: אני מציע שפעם אחת כל הגורמים ישלבו ידיים כדי שיהיה משהו טוב בחברה הישראלית.

גאלב מג'אדלה: לגבי הבדואים יש לי ויכוח איתך, הם לא יזוזו משם- -

גדעון עזרא: סימן שטוב שם.

גאלב מג'אדלה: תודה רבה, הישיבה נעולה.